το Μουντιάλ…και η αργκό της εξέδρας και του καναπέ – imaginistes\nΑρχική » Σχόλια » το Μουντιάλ…και η αργκό της εξέδρας και του καναπέ\nPosted on Ιουνίου 15, 2018 από chrispipin in Σχόλια, Sports // 0 Comments\nΕν όψει Μουντιάλ συγκεντρώσαμε μερικές από τις λέξεις που ορίζουν την αργκό των φίλων του αθλήματος και μας φτιάχνουν την διάθεση στην εξέδρα. Φυσικά ο πλούτος είναι πολύ μεγάλος και κάθε ευρηματική προσθήκη καλοδεχούμενη.\nΆμπαλος (ο): Αυτός που δεν έχει καμία επαφή με το άθλημα. Σε αυτές τις περιπτώσεις καλύτερα να μασάς τσίχλα! Αμπαλαέο (το): Κάτι σαν σύνθημα, που πρωτακούστηκε στην Τούμπα, σε ρυθμό αμπα-λαέ-οέο, δίνει ρυθμό στον ΠΑΟΚ, όσο κι αν κάποιος μπορεί να χαρακτηρίσει ως πρώτο συνθετικό το άμπαλος. Ετυμολογία: Α-μπάλα, λαέ, οέο. Κάτι τέτοιο τέλος πάντων… Απέκρουση (η): Απεκρούει ο τερματοφύλαξ φώναζαν παλιά οι σπίκερ, πες-πες έμεινε όπως το αρεοπλάνο, η Ουραγουάη και άλλα τέτοια ωραία. Απεκρούω, απεκρούεις, απεκρούει, η απέκρουση. Απεκρουστικό ε; ‘Ασος (ημίχρονο, διπλό τελικό): Τι δεν καταλαβαίνεις; Παίξτο να ησυχάσουμε Βαλές (ο): Αυτός που δεν κόβει την μπάλα ούτε με βαλέ, όπως λένε και στην ξερή. Βαλσαμίδης (ο): Η άκρως ελληνική λέξη για αυτόν που δεν στρίβει. Η ρίζα της λέξης είναι ο βαλσαμωμένος με την ποντιακή κατάληξη ίδης. Βοηθός (ο): Από λάινσμαν, έγινε επόπτης και μετά βοηθός. Η πλάγιος, ή πλαϊνός. Εμείς, βέβαια, επιμένουμε στο επόπτης (εξηγούμε παρακάτω) κι αφήνουμε τους σχολιαστές να υπογραμμίζουν ότι το οφ-σάιντ δεν το καταλόγισε ο βοηθός, που βρισκόταν ακριβώς στην ευθεία (και είχε φάει και ψαράκι) Βίσμα (το): Δανεισμένος όρος από τον στρατό. “Αυτός είναι βίσμα” λένε εκεί, στο γήπεδο θα ακούσετε το γνωστό “ο Μπιρδιμπίδης παίζει με βίσμα, είναι ρουφιάνος του προέδρου”. Τώρα, ποιος του το ρουφιάνεψε του ξερόλα οπαδού που σας πληροφορεί, δεν μπορώ να σας βοηθήσω… Βόιδι (το): Επιθετικός προσδιορισμός (ολίγον τι απαξιωτικός) για ένα ποδοσφαιριστή, διαιτητή, επόπτη: “Τι έκανε το βόιδι ρε;” ρωτάμε με έμφαση, όταν έχει χαθεί μια ευκαιρία απ΄αυτές που δεν χάνονται, ή ο σέντερ-μπακ, μπερδεύτηκε με τον τερματοφύλακα και φάγαμε το γκολάκι.\nΓάτος (ο) Επιθετικός προσδιορισμός για τον τερματοφύλακα. Γάτος, πετάγεται δεξιά, αριστερά, διώχνει, γενικά όταν έχεις γάτο-γκολκίπερ δεν ανησυχείς. Εκτός αν στην πορεία αποδειχθεί γατάκι (το)\nΓκαντεμόσαυρος (ο): Χαρακτηριστική περίπτωση φίλου σας, που όταν τον παίρνετε μαζί σας στο γήπεδο η ομάδα σας χάνει από χέρι. Συμβαίνει, μάλιστα, να χάνετε όταν βλέπετε ματσάκι και στη τηλεόραση. Μέγιστος γκαντεμόσαυρος, όταν μεταδίδει αγώνες ελληνικών ομάδων στην Ευρώπη, ο Αλέξης Σπυρόπουλος\nΓιόμα (η): Η προσπάθεια για γκολ από ομάδες που δεν έχουν χαφ ικανά να διεισδύσουν και να κάνουν σέντρες.\nΔεντηβρίσκοβιτς (ο): Σύνθετη λέξη με την γιουγκοσλάβικη κατάληξη “ιτς”. Αυτός που δεν μπορεί να πετύχει τη μπάλα με τίποτα, δεν την βρίσκει στο πέρασμά της.\nΔημοσιογράφος (ο, αλήτης, ρουφιάνος): Ή χάριν συντομογραφίας σκέτο ΑΡΔ, για να ερχόμαστε στα ίσια μας. Χαρακτηριστικό σχόλιο σε ιστοσελίδα: “Τι να πουν οι ΑΡΔ, πάλι ό,τι τους είπε ο πρόεδρας έγραψαν οι @%*)@δες”.\nΔικαστής (ο αθλητικός): “Τι έχουμε από Αθλητικό Δικαστή” ρωτάνε οι αρχισυντάκτες. Κι αντί να τους απαντήσουν “μια χόρτα, με λίγη φέτα”, δίνουν το ρεπορτάζ οι αντίστοιχοι συντάκτες: “Έφαγε τρεις αγωνιστικές ο Δολοφονίδης για αντιαθλητική συμπεριφορά”\nΔιαιτητής (ο): Σε γηπεδική διάλεκτο και ο διατητής (αυτή η παλιοχαμούρα), δηλαδή ο άρχοντας του αγώνα, που ακούει αγόγγυστα τα μπινελίκια όλων όσων βρίσκονται στο γήπεδο. Αλησμόνητη φράση: “Και οι διαιτηταί άνθρωποι είναι, κάνουν σφάλματα”, που θα έλεγαν και στην δεκαετία του 70\nΔολοφόνος (ο): Είναι αμυντικός της παλιάς εποχής. Η μπάλα ή ο παίκτης!\nΔρεπανηφόρο (το): Σκληροτράχηλος αμυντικός. Δεν περνάει τίποτε. Ή η μπάλα, ή ο παίκτης. Λέγεται και κλαδευτήρι, όταν το δρεπανηφόρο απλώνει τις ποδάρες του και κλαυδεύει τον επελαύνοντα σέντερ-φορ. Πέφτει πολύ κλωτσίδι δηλαδή…\nΈπεσε (ο βλάκας) ο σέντερ-φορ για να πάρει πέναλτι και δεν το έδωσε το κοράκι. Έπεσε (ο γίγαντας) όταν φωνάζουμε “πέσε, πέσε” για να πάρει πέναλτι που δίνει ο άριστος διαιτητής Καλοσφυρίχτρας\nΕπιτάφιος (ο): Ο ακίνητος σέντερ-φορ, με χαρακτηριστική φράση “πιο αργός από τον επιτάφιο”. Μην αρχίσω παραδείγματα, θα παρεξηγηθώ.\nΕπιτροπή (η): Εφέσεων, επίλυσης οικονομικών διαφορών, πειθαρχική, γενικά επιτροπές να ΄χουμε, να ασχολούμαστε. Κορυφαία επιτροπή του Νίκου Βαμβακούλα: “Να φτιάξουμε μια τριμελή επιτροπή από πέντε άτομα”\nΕπόπτης (ο): Ο πλαϊνός, ο λάινσμαν, ο βοηθός. Εμείς επόπτη μας τον μάθανε, επόπτη (θα) σας τον λέμε, διότι δε μπορείς να φωνάζεις από την εξέδρα “πλαϊνε, ρε πλαϊνέ, βάλε την σημαία εκεί που ξέρεις, τη σηκώνεις συνέχεια. Τι έχεις πάθει αγκύλωση;”\nΕργαλείο (το): Το παιδί για όλες τις δουλειές.\nΖογκλέρ (ο): Συνήθως έτσι εννοούμε τους ποδοσφαιριστές που κάνουν μαγικά με τη μπάλα. Κάτι σαν τον Ροναλντίνιο, ένα πράγμα. Ειδικά όταν ο μέγας παίκτης έρχεται και δεν έχει ακόμη ακουμπήσει τη μπάλα. Παράγωγο: Ζογκλερικό γκολ, ζογκλερική ντρίπλα, κάτι ανάμεσα σε Μαραντόνα και φυσικά Μέσι…\nΖόρια (τα): Σκούρα τα πράγματα, γιατί έχουμε και δύσκολο πρόγραμμα. Καταλαβαίνεις ότι θα ζοριστείς, θα υποφέρεις. Ειδικά αν είσαι προπονητής. “Έρχονται ζόρια και πέντε ντέρμπι” χαρακτηριστικός τίτλος…\nΖούγκλα (η): Χαμός στο ίσιωμα. Έγινε της κακομοίρας σε ένα γήπεδο: “Μπήκαμε και επικρατούσε ατμόσφαιρα ζούγκλας” δηλώνει ο γενικός αρχηγός της ομάδας και εν συνεχεία προσθέτει το αυτονόητο: “Δυστυχώς τέτοιες εικόνες πάνε το ελληνικό ποδόσφαιρο πολλά χρόνια πίσω”\n‘Ηττα (η): Στωικοί φιλοσοφούντες φίλαθλοι θα έρθουν να σου πουν: “Μη κάνεις έτσι. Και η ήττα μέσα στο πρόγραμμα είναι”. Μην αντιδράσετε, το κάνουν επίτηδες. Δανεικός όρος από το ποδόσφαιρο σε άλλα θέματα: “Έφαγα μια ήττα χθες…”\nΉθος (το): Διδάσκουμε άπαντες. “Η ομάδα μας διδάσκει ήθος” λέει ο πρόεδρος και από πίσω ακούγονται τα γνωστά “τα ακούτε παλιοχαμούρες;” ή “ναι, έτσι είναι” και “μπράβο πρόεδρε”…\nΉρωας (ο): Αυτός που θα βάλει γκολ στο 90. Ο τερματοφύλακας που έπιασε πέναλτι, ο σέντερ-μπακ που παίζει με ματωμένο κεφάλι, ο προπονητής που ξεπέρασε όλες τις δυσκολίες. Ηρωικοί οπαδοί: Πέντε-έξι ταλαίπωροι που έχουν ταξιδέψει για το ματς στην Ισλανδία και με -28 βαθμούς φωνάζουν ημίγυμνοι σε μια γωνία του γηπέδου\nΘεός (ο) Κάποτε ήταν μόνο ο Θωμάς Μαύρος, εξ ου και το Θεωμάς. Τώρα, είναι συνήθως ο … πρόεδρος, άντε και κάνας παίκτης που θα κάνει χατ-τρικ. Κάτι σαν το ήρωας, αλλά πιο συγκλονιστικό. Θεούκλα: Όταν είσαι μεταξύ Θεού και κάτι ακόμη. “Θεούκλα, ο Ογκουνσότο στις δηλώσεις του”\nΘόλωσε (ο) Ρήμα για τον ποδοσφαιριστή, που χάνει τα λογικά του και κάνει πέναλτι, κυνηγάει τον αντίπαλο, βγάζει τη φανέλα του σε ένδειξη διαμαρτυρίας, χάνει γκολ από το ένα μέτρο, γενικά ένα τρελόμπα των γηπέδων…\nΘραύση (η): Έκανε θραύση η επίθεση του Τραχαναϊκού. Δηλαδή πέταξε τέσσερα γκολάκια και ησύχασε…\nΙστορία (η) Μεγάλη για κάθε ομάδα. “Εμείς ρε έχουμε ιστορία” απαντάς στην καζούρα. Αν, πάντως, κάποιος σε πρήζει επισταμένως του εξηγείς αλλιώς: “Καλά ρε φίλε τι ιστορία είσαι εσύ”. Ιστορικός: Ο …Πανιώνος\nΙκανοποιημένος (ο): Προπονητής συνήθως. Όλοι γκρινιάζουν, βρίζουν, σιχτιρίζουν γιατί δεν βλέπουν μπάλα, αλλά ο κόουτς θα πει με νόημα: “Εγώ είμαι ικανοποιημένος γιατί πήραμε τους τρεις βαθμούς. Μετράει η νίκη”. Πιο κλισέ πεθαίνεις\nΙιιιιι: (επιφώνημα): Σαν να γλιστράει κάποιος πάνω σε ξυράφι. Φάτσα με το άδειο τέρμα, στο 90, χάνει μοναδική ευκαιρία ο Αμπαλόπουλος: “Ϊιιιιι, τι έχασες ρε άνθρωπε” φωνάζεις και αποχωρείς σε ένδειξη διαμαρτυρίας…\nΚαρκίνος (ο): Καλός παίκτης, αλλά χωρίς μυαλό! Βασανίζει την μπάλα με ντρίμπλες αλλά τελικά την χάνει και σπέρνει τον πανικό στην ομάδα του και βγάζει στην κόντρα στους αντιπάλους.\nΚατηφόρα (η): Όταν σε παίρνει από κάτω. Δηλαδή έχεις πέντε γκολ το λιγότερο στο κεφάλι. “Κατηφόρισε το Μπερναμπέου” ας πούμε.\nΚοράκι (το): Ο διαιτητής, ασχέτως αν έχει αλλάξει το χρώμα της φανέλας (κίτρινο, ροζαλί, κλπ, κλπ) εμείς θυμόμαστε ότι φοράνε μαύρα. Άρα κοράκια (και πολύ τους είναι). “Τι σφύριξε το κοράκι ρε; Θα μας τρελάνει;”\nΚουλός (ο): Αν και η μπάλα δεν παίζεται με τα χέρια και θα μπορούσε να αναφέρεται σαν “κουτσός”, το κουλός αντικατοπτρίζει καλύτερα την πραγματικότητα.\nΚούπα (η): Αλλιώς κατσαρόλι. Το Κύπελλο, το τρόπαιο, αυτό που σηκώνεις στο τέλος και όλοι ζηλεύουν. Από τις πολλές κούπες, γνωστό ότι παθαίνεις υπερκούπωση\nΚωλόφαρδος (ο): Τυχεράκιας. Ο παίκτης που βάζει γκολ από σπόντα. Ο τερματοφύλακας που βλέπει τα δοκάρια να τον σώζουν. Ο προπονητής που έχει γλιτώσει την απόλυση δέκα φορές. Καμιά σχέση με το φαρδοκώλης που αφορά σωματικά χαρακτηριστικά, όπως εύλογα καταλαβαίνετε\nΛαμόγιο (το): Ο απατεώνας, ο διαιτητής (συνήθως), ή ο επιτήδειος που σας παρέσυρε να παίξετε άσο ημίχρονο, διπλό τελικό κι αυτός έπαιξε το αντίθετο. Σκέτο λαμόγιο. Τι περιμένετε;\nΛούζερ (ο): Αυτός που χάνει και το έχει στο αίμα του. ‘Οταν μια στις τόσες κερδίζει, φυσικά λέτε με νόημα: “Τι λες ρε λούζερ;”\nΛούγκρα (η): Κάτι μεταξύ λαμόγιου και αδιευκρίνστων προθέσεων, παράγοντας, διαιτητής, δημοσιογράφος: “Την άκουσες τη λούγκρα; Είπε ότι θα έρθει χι το ματς”\nΛακαμάς (ο): Ο μαλάκας ανάποδα κι ας είναι κανονικά κασμαλά, αλλά άντε να βγάλεις άκρη.\nΜυρωδιάς (ο): Βλέπε ακόμα μύρος ή μυρίλοβιτς: Αυτός που νομίζει ότι ξέρει μπάλα, αλλά δεν μυρίζει ούτε το πετσί. Συνήθως κάτι τέτοιοι την κλωτσάνε κιόλας.\nΜπαρμπαγιώργος (ο): Έχει πολλές ομοιότητες με τον “Σεληνάκατο”, τουλάχιστον όμως την πετυχαίνει την μπάλα συνήθως με το κεφάλι. Με τα πόδια την ματώνει.\nΜαλάκας (ο): Οποιοσδήποτε. Βασικά ο προπονητής, που δεν κάνει αλλαγές από το 15, ο πρόεδρος που δεν βάζει λεφτά, ο διαιτητής που σφυρίζει άλλα αντ’ άλλων, ο εκφωνητής που έλεγε μαλακίες. Αλλά κι ο φίλος σας που είχατε καιρό να τον δείτε και τον ξαναβρήκατε στο γήπεδο και του λέτε τελείως αθώα: “Πού χάθηκες ρε μαλάκα;”\nΜπαλάκι (το): Χαιδευτικό το γκολ. Ένα το μπαλάκι, πέντε τα μπαλάκια, γενικώς τα έχετε φάει και προσπαθείτε να τα χωνέψετε…\nΜπεκάτσα (η): Την σημάδεψε ο επιθετικός. Όταν σουτάρει δηλαδή στον γάμο του καραγκιόζη και σημαδεύει διερχόμενες μπεκάτσες. Όπως εκτελεί πέναλτι ο Ράμος.\nΜηχανάκι (το): Χαρακτηρισμός για έναν ποδοσφαιριστή που τρέχει συνέχεια. Το αντίθετο του Επιτάφιου. Ειδικά όταν πρόκειται για αμυντικό χαφ, ταιριάζει απόλυτα. Διότι ένα τερματοφύλακα μηχανάκι τι να τον κάνεις;\nΜνήματα (στα): Απόκρουση που πρέπει να γίνει στο τέλος του αγώνα κι ενώ η ομάδα σου προηγείται με 1-0. Γεμίζουν (με γιόμες) οι αντίπαλοι και ο διπλανός σου αποφαίνεται: “Διώξτε ρε. Στα μνήματα!” Μπρρρ….\nΝτουλάπα (η): Όχι αυτή που βάζετε τα ρούχα σας και είναι άνω-κάτω. Πρόκειται για χαρακτηρισμό, που προσδιορίζει τα σωματικά προσόντα ενός αμυντικού. Πολύ σωματώδης. “Σκέτη ντουλάπα”. Το θέμα είναι να … κινείται κιόλας.\nΝτολμαδάκι (το): Κοντόχοντρος, συνήθως, μεσοεπιθετικός. Έχει προσόντα, ξέρει μπαλίτσα, αλλά έχει και κοιλίτσα. Γενικώς ένα συμπαθητικός τύπος, που προσφέρει θέαμα. Χαρακτηριστικό ντολμαδάκι ο Μπρέσκα !\nΝαός (ο): Το γήπεδο της ομάδας σας. Μπορεί να είναι ετοιμόρροπο (μπορεί να έχει γκρεμιστεί) μπορεί να είναι υπερσύγχρονο, μπορεί, μπορεί. Δεν παύει να είναι ο Ναός. Προσοχή, καμιά σχέση με το “εκκλησία το γήπεδο” που σημαίνει ότι δεν ακούστηκε κιχ…\nΝεούδι (το): Καλός νέος παίκτης της ομάδας που συμπαθείτε. Είτε μεταγραφή, είτε μικρός σε ηλικία: “Καλό το νεούδι ρε” λέτε με ενθουσιασμό και σας κοιτάνε περίεργα\nΞέφωτο (το): Μεγάλος χώρος, που αφήνει ο αντίπαλος όταν πιέζει και η ομάδα σας αμύνεται. Όταν κλέβουν τη μπάλα οι δικοί σας φωνάζετε: “Στο ξέφωτο, στο ξέφωτο”\nΞύπνα (ρε): Προστακτική συνήθως για τον προπονητή, που όπως πάντα κοιμάται στον πάγκο. Ειδικοί της εξέδρας αρχίζουν από το 10 περίπου: “Άντε ρε ζώον ξύπνα, δε βλέπεις ότι μπάζουμε από αριστερά; Κάνε καμιά αλλαγή…\nΞουτ (επιφώνημα): Για γούρι. Μπαίνει ο αντίπαλος στην μεγάλη περιοχή και αρχίζετε από νωρίς “ξουτ, ξουτ, ξουτ”. Σα να εξορκίζετε. Κάτι σαν το ξεμάτιασμα…\nΞυλάγγουρο (το): Ψηλός ποδοσφαιριστής, με ελάχιστα τεχνικά προσόντα. Δε μπορεί να κάνει ντρίπλα, να πασάρει στα πέντε μέτρα, παίζει μάλλον γιατί έχει βίσμα (το). Ή επειδή, απλά έτσι σας φαίνεται επειδή τον αντιπαθείτε…\nΞύλινος (ο): Αυτός που έχει πρόβλημα με τις αρθρώσεις του. Πετυχαίνει την μπάλα μία στις τόσες, όπως ο παίκτης που κρατάει το μπαστούνι του μπέιζμπολ.\nΟβίδα (η): Δυνατό σουτ. Πολύ δυνατό όμως, για να γράψει ο ευφάνταστος ρεπόρτερ: “Ο Μπαρμπούτσαλος εξαπέλυσε την οβίδα του και γκρέμισε τον αντίπαλο τερματοφύλακα που δεν μπορούσε παρά να μαζέψει τη μπάλα από τα δίχτυα του”. Άμα έχεις φαντασία…\nΟυστ (επιφώνημα): Αντιπάθεια. Δεν θέλετε να βλέπετε τον προπονητή, τον διαιτητή, την αντίπαλη ομάδα. Λέτε απλά ουστ. Μην το πουν για σας μόνο…\nΟβερ (το): Αντίθετο του άντερ, δηλαδή ένα ματς που έχει τρία γκολ και πάνω. Όταν το τρίτο μπει στο 90, θα θριαμβολογήσετε: “Ναι ρε Φούστη μου, αφού το έβλεπα, ήρθε το μαμημένο”. Φυσικά έχετε χάσει δέκα κιλά ιδρώτα και πέντε χρόνια ζωής. Λεπτομέρειες…\nΟμορφιές (οι): Διπλής χρήσεως. “Έκανε ομορφιές ο Ζογκλερίδης” σημαίνει ότι είχε πολλές ωραίες στιγμές μέσα στο γήπεδο με ψαλιδάκια, τακουνάκια κλπ,κλπ. “Έγιναν ομορφιές σήμερα” σημαίνει ότι δεν πιστεύετε στα μάτια σας ότι έπρεπε να παίξετε, όπως σας είπαν, άσο ημίχρονο, διπλό τελικό. Εμ… δεν ακούτε\nΠαράγκα (η): Το “παρασκήνιο” εκεί που “μαγειρεύονται” οι διαιτησίες. Δεν υπάρχει βέβαια. Πιστεύετε εσείς, σοβαροί άνθρωποι, τέτοια πράγματα. Παπαπαπα…\nΠαλτό (το): Τον αγόρασες καλοκαίρι ή χειμώνα δεν σου έκανε και τον έβαλες στην ντουλάπα\nΠλεχτό (το): Το τέρμα\nΠιστολιά (η): Εκεί που το ματς δεν έχει ενδιαφέρον, έρχεται ο διαιτητής και δίνει ανύπαρκτο πέναλτι. Συμπέρασμα: “Ήταν πιστολιά”. Λαμβάνεται ως προειδοποίηση, ή γενικώς δράση της παράγκας. Πιστεύετε, όμως, εσείς σοβαροί άνθρωποι τέτοια πράγματα. Όχι, βέβαια…\nΠαλτό (το): Περιμένετε τον παικταρά που θα είναι κράμα μεταξύ Μέσι και Ρονάλντο και έρχεται ένας Αμπαλίδης. Κι επειδή θα τον φάτε, θέλετε δεν θέλετε, τον χειμώνα φοριέται ως παλτό. Χαιδευτικό: Παλτουδιά Αν πρόκειται για τεράστια αποτυχία χρησιμοποιούνται και τα καμπαρντίνα, ρεντιγκότα\nΠαρτάλι (το): Πολύ παλτό, όμως. Αλλοπρόσαλλος. Δεν ξέρει μπάλα. Άμπαλος. Σκέτο παρτάλι…\nΠόρνη (η): Μπάλα (Όσιμ)\nΠοδιά (η): Η ντρίμπλα κάτω από τα πόδια του αντιπάλου, είτε κινούμενος στην ευθεία, είτε κόβοντας την μπάλα συνήθως με το εξωτερικό που λέμε του ποδιού, πάνω στην κίνηση.\nΡούκουνας (ο): Δανεικός όρος από άλλου είδους διασκέδαση, ο οποίος όμως χαρακτηρίζει περιέργως ένα τελείως άμπαλο ποδοσφαιριστή, για τον οποίο αναφωνείτε: “Πω-πω, ρε τι ρούκουνας είναι αυτός;”\nΡουφιάνα (η) Μπάλα (βλέπε Πόρνη).\nΡουφιάνος (ο αλήτης, δημοσιογράφος): Μη τα ξαναλέμε, αν και οι δημοσιογράφοι χαρακιτηρίζουν έτσι τους ποδοσφαιριστές που “ξερνούν” τα πάντα: “Ας είναι καλά ο ρουφιάνος μου, τα είπε όλα και έχουμε ρεπορτάζ…”Χαΐδευτικό: Ρουφ\nΡάουφμαν ή ρουφ (ο): Αυτός που δίνει τους συμπαίκτες του στον προπονητή\nΡούφας (ο) Τερματοφύλακας που τρώει ό,τι πάει μέσα. Μιλάμε για απαράδεκτη κατάσταση π.χ Καπίνο.\nΡόμβος (ο): Σύστημα ανάπτυξης της ομάδας. “Παίζουμε με ρόμβο” καθώς οι ποδοσφαιριστές σχηματίζουν αυτό το σχήμα μέσα στο γήπεδο, άσχετα αν εσάς σας μοιάζει με ορθογώνιο παραλληλόγραμμο. Έξτρα μπόνους: Ρόμβος με κλικ (!) του Γιάννη Ματζουράκη\nΣπαθί (το): Διαιτησία σπαθί. Δηλαδή 50-50, κανονικό, όχι πενήντα υπέρ μας και πενήντα εναντίον των αντιπάλων. Σπαθένιος διαιτητής: Διαιτητής που δεν μασάει…\nΣτημένο (το, τα): Τι λέτε τώρα, σοβαροί άνθρωποι. Πιστεύετε σε τέτοια πράγματα;\nΣιγουράκι (το): Σας το σφύριξαν, το παίξατε, τα πήρατε. Τελεία…\nΣτοίχημα (το): Δεν ασχολούμαστε. Εμείς βλέπουμε μόνο τους αγώνες, δεν παίζουμε. Είναι τζόγος, εθισμός, σε καταστρέφει, χάνεις τα λεφτά σου. Να το παίξω τελικά όβερ, είσαι σίγουρος;\nΣεληνάκατος (η): Αναφέρεται ως αρσενικό. Αυτός που δεν στρίβει ούτε με υδραυλική υποβοήθηση. Συνήθως ακούγεται για τους αμυντικούς τύπου Γιαπ Σταμ για να μην εκθέσουμε δικούς μας.\nΤσουρουκάς (ο): Ο παίκτης που έχει συνήθως κόκκινα μάγουλα από υγεία, τρέχει, μαρκάρει προσπαθεί, αλλά δεν ξέρει!\nΣύστημα (το): Ο τρόπος που παίζει η ομάδα με βάση τους αριθμούς\nΤσάκας-Τσούκας (ο) Καμιά σχέση με τον Τσάκα Βλάση (που να ναι αυτή η ψυχή;) αλλά απλά ο πασατέμπος. Ό,τι απέμεινε από την παλιά καλή εποχή του “κωκ, σάμαλι, τσακα-τσούκας παιδιά”. Για να περνάει η ώρα (ειδικά όταν το ματς δεν βλέπεται).\nΤσόγλανος (ο): Ο θρασύς επιθετικός. Δεν κωλώνει πουθενά. Ταιριάζει σε περιπτώσεις νεαρών ποδοσφαιριστών που κάνουν “όνομα” και ενθουσιασμένος γυρνάτε σπίτι και λέτε στην γυναίκα σας: “Καλά έβαλε μια γκολάρα ο τσόγλανος”. Τι να πει η σύζυγος. Κουνάει συγκαταβατικά το κεφάλι της…\nΤρίμπαλο (το): Ένα παιχνίδι που έχει τρία γκολ. Συνήθως ένα ωραιότατο 3-0 που σας βγάζει από τα ρούχα σας και φωνάζετε στον απέναντι ο οποίος βέβαια δεν πρόκειται να σας ακούσει: “Καλό το τρίμπαλο;”\nΤακουνιά (η): Το τακουνάκι. Χτύπημα με το πίσω μέρος του ποδιού. Θεαματική ενέργεια. Το λέτε κι αυτό στη γυναίκα σας: “Ο τσόγλανος έκανε και μια τακουνιά…” Σιγουρευτείτε αν κουνάει, ακόμη το κεφάλι της και συνεχίστε απτόητος. Δεν καταλαβαίνει έτσι κι αλλιώς…\nΤσουρουκάς (ο) Συνώνυμο του ρούκουνας. Δεν την βρίσκει και εύκολα τη μπάλα. Τσουρούκι απο τα λίγα…\nΥδραυλικός (ο): Ο παίκτης τύπου Χατζηπαναγή, Μαραντόνα και Ζιντάν. Ο παίκτης που δεν χάνει την μπάλα ποτέ από τα πόδια του, που κάνει κοντρόλ με χειρουργική ακρίβεια όταν η μπάλα έρχεται από τον θεό και ντριμπλάρει 1000 άτομα μέσα σε τηλεφωνικό θάλαμο.\nΥπόθεση (η): Ο φάκελος ενός αγώνα που χειρίζεται η Αθλητική Δικαιοσύνη. Επιφανείς δικηγόροι με ειδικότητα να κάνουν το άσπρο μαύρο: “Δεν έγινε εισβολή φιλάθλων κύριε δικαστά. Απλά το γήπεδο ήρθε πιο κοντά, με αποτέλεσμα οι οπαδοί μας να μην έχουν που να πατήσουν και πέρασαν την πλάγια γραμμή” ας πούμε\nΦιστικώνω: Ρήμα για το σκοράρω. Φιστίκια, δηλαδή, είναι τα γκολ. Όταν ρίχνεις πολλά φιστίκια … φιστικώνεις. “Μετά την τακουνιά, ο τσόγλανος το φιστίκωσε κιόλας” ξαναλέτε στη γυναίκα σας η οποία έχει πέσει λιπόθυμη…\nΦόλα (η): Ματς που δεν βλέπεται. Μάπα το καρπούζι. Σούπα. Κοινώς “φάγαμε τη φόλα μέσα στο ψοφόκρυο”\nΦλώροι (οι): Χωρίς άλλη κουβέντα, οι αντίπαλοί μας. Μην επεκταθούμε σε λεπτομέρειες…\nφίδι (το) : ο παίκτης που έχει κακή απόδοση, σέρνεται\nΦάσεις (και γκολ): Αέναο δημοσιογραφικό κλισέ στις περιγραφές των αγώνων. Όπως, βέβαια, και το φιλμ του ματς.\nΧασογκόλης (ο): Αθεράπευτος κυνηγός που χάνει γκολ από το μισό μέτρο. Ανεπίδεκτος μαθήσεως. Δηλαδή “εγώ να μουν στην θέση του θα είχα βάλει τρία γκολ” κι ας είστε 120 κιλά και δε μπορείτε να πάρετε τα πόδια σας.\nΧασοδίκης (ο) Δικηγόρος που χάνει τις δίκες. Είναι και λίγο δύσκολο να πειστεί ο Δικαστής ότι το γήπεδο μεγάλωσε με αποτέλεσμα άθελά τους οι ευγενέστατοι οπαδοί της ομάδας σας εισέβαλαν στον αγωνιστικό χώρο και συνεπλάκησαν με τα ΜΑΤ\nΧασομέρια (τα): Οι καθυστερήσεις. Για τους καθωσπρέπει εκφωνητές “ο επιπλέον” ή ο “πρόσθετος” χρόνος που δείχνει ο 4ος (διαιτητής). Εμείς τα λέμε χασομέρια. “Άσε ρε γυναίκα, είμαι μέχρι εδώ. Φάγαμε γκολ στα χασομέρια” διηγείστε, αλλά η σύζυγος έχει ήδη πάρει δυο πρόζακ και κοιμάται.\nΧέλι (το): Ευέλικτος ποδοσφαιριστής που ξεφεύγει σαν χέλι. Ξεγλιστράει. Είναι πιο εύηχο από το ελίσσεται σαν φίδι (αν και η κόμπρα, προτιμάται για το αστραπιαίο χτύπημα με την γνωστή φράση “χτύπησε όπως η κόμπρα”). Γενικά άμα έχεις φαντασία …\nΧειρουργείο (το): Ματς το οποίο έληξε με κάποιο συγκεκριμένο αποτέλεσμα πριν ξεκινήσει. Παλιά το λέγαμε σικέ.\nΨόφος (ο) Πέφτει κάτω ο αντίπαλος για να κάνει καθυστέρηση. Να χασομερήσει, ο αλητήριος. Τι θα φωναξετε όλοι μαζί; Ναι, ναι. Την ευχή “ψόφος” διότι εν πάση περιπτώσει, μπάλα παίζουμε, δεν μπορεί να μας κοροϊδεύουν μπροστά στα μάτια μας. Ψόφο ρε!\nΨαλίδι (το) Όχι το χρυσό, αλλά το ανάποδο. Απογείωση ποδοσφαιριστή που ανάποδα με το τέρμα κάνει ψαλίδι τα πόδια του και σουτάρει στην αντίπαλη εστία. Υποκοριστικό: Ψαλιδάκι. Ομορφιές σας λέω (σαν την φωτογραφία)\nΨαράκι (το): Οριζοντίωση ποδοσφαιριστή για κεφαλιά. Γκολάρα δηλαδή, είτε φάει το χορτάρι, είτε όχι. Σημασία έχει να το φάει ο ρούφας του αντιπάλου…\nΨήνεται (το) Γκολ, βέβαια. Πιέζουμε τον αντίπαλο, που αμύνεται με πάθος, χάνουμε ευκαιρίες, φωνάζει η εξέδρα. “Ψήνεται το γκολάκι” λες στον διπλανό σου και σηκώνεστε μαζί στην επόμενη φάση για να πανηγυρίσετε. Μη καείτε, προσέξτε…\nΩχ (επιφώνημα): Σας πιέζει ο αντίπαλος, φοβάστε, τρέμετε, αλλάζετε θέση για γούρι, αλλά τίποτε. “Ωχ το φάγαμε” μονολογείτε, αλλά μηδένα προ του τέλους μακάριζε. Υπάρχουν και τα δοκάρια.\nΩραίος (ο) Ο μέγιστος κόουτς που στο ημίχρονο τον βρίζατε, έχει έμπνευση. Στο 0-1 κάνει δυο αλλαγές, που βάζουν από ένα τεμάχιο (αμάν το ξέχασα αυτό, βάλτε το στο ταυ) και εσείς αναφωνείτε: “Καλά ωραίος ο προπονητής. Πάντα το έλεγα” Οπωσδήποτε…\nΩμα (η): Γκάφα, στραβοκλωτσιά, ή μάλλον όταν βρίσκει αέρα ο αμυντικός και η μπάλα πάει κατευθείαν στον αντίπαλο για γκολ. Ή όταν κάνει κουτσουκέλα ο τερματοφύλακας. Γενικά μια ηλιθιότητα ενός παίκτη σας: “Αλλά τι να κάνει ο τσόγλανος μόνος του; Έκανε την ώμα ο ρούφας και φάγαμε το μπαλάκι” ολοκληρώνετε την συζήτηση με τη γυναίκα σας


9 απλοί τρόποι να μειώσεις τα ασφάλιστρά σου! | insurancemarket Blog\n4.5/5 - (10 αξιολογήσεις)\n1. Σύγκρινε τακτικά 🔎\nΕπωφελήσου από τον ανταγωνισμό και δες εάν μπορείς να βρεις πιο οικονομική ασφάλεια κάνοντας έρευνα αγοράς!\nΤο ξέρεις ότι μπορείς να εξοικονομήσεις σημαντικά για ένα ασφαλιστήριο με τις ίδιες ακριβώς καλύψεις; Αυτό συμβαίνει γιατί κάθε ασφαλιστική εταιρεία έχει διαφορετική τιμολογιακή πολιτική και στοχεύει σε διαφορετικό προφίλ πελάτη από μία άλλη.\nΠριν ανανεώσεις, μπες στο insurancemarket.gr και σύγκρινε έως 27 συνεργαζόμενες ασφαλιστικές εταιρείες σε 1′ για να βρεις την καλύτερη τιμή για εσένα!\n2. Επίλεξε προσεκτικά τις καλύψεις 🎯\nΜελέτησε προσεκτικά τις καλύψεις που έχεις στο συμβόλαιό σου. Οι σύμβουλοί μας μπορούν να σε βοηθήσουν να καταλάβεις ποιες είναι σημαντικές για εσένα.\nΓια παράδειγμα, μία πολύ χρήσιμη κάλυψη λόγω του μεγάλου αριθμού των ανασφάλιστων οχημάτων είναι η “κάλυψη ζημιών από ανασφάλιστο όχημα“.\nΑν το όχημά σου είναι καινούριο, πιθανότατα δε χρειάζεσαι την κάλυψη οδικής βοήθειας γιατί τις περισσότερες φορές την παρέχει η αντιπροσωπεία για έως και 2 χρόνια από την ημερομηνία αγοράς.\nΑν το όχημά σου είναι παλιό, ίσως χρειαστεί να μειώσεις τις προαιρετικές καλύψεις.\n3. Βάλε απαλλαγή🦉\nΡώτησε τον σύμβουλό σου για να σε βοηθήσει να επιλέξεις την απαλλαγή που ταιριάζει στις δικές σου ανάγκες.\n4. Δες αν δικαιούσαι κάποια έκπτωση %\nΚάποιες ασφαλιστικές εταιρείες προσφέρουν σημαντικές εκπτώσεις που φτάνουν έως και 17% για συγκεκριμένες επαγγελματικές ομάδες (ένστολοι, άνεργοι, δημόσιοι υπάλληλοι).\nΕπίσης, μπορεί να έχεις κάποια άλλη ειδική έκπτωση! Εμείς σου προσφέρουμε επιπλέον 5% έκπτωση στην Eurolife FFH εάν είσαι πελάτης της Vodafone!\n5. Αναπροσάρμοσε την αξία του οχήματός σου 📉\nΈλεγξε την τρέχουσα αξία του οχήματός σου σε ένα από τα αντίστοιχα sites (π.χ car.gr, autotriti.gr, xe.gr) και στη συνέχεια προσάρμοσέ την στην ασφάλειά σου.\n6. Τα μάτια σου στον δρόμο! 👀\n7. Προτίμησε μεγαλύτερη διάρκεια 🎂\nΣυνήθως τα ασφαλιστήρια με ετήσια διάρκεια είναι έως 20% πιο χαμηλά σε σχέση με τα συμβόλαια εξάμηνης διάρκειας. Προτίμησέ τα!\n8. Ενημέρωσε για τυχόν αλλαγές 📧\nΑν έχεις προσθέσει κάποιο επασφάλιστρο π.χ νέου οδηγού ή ηλικίας, μη διστάσεις να ενημερώσεις άμεσα καθώς δεν αφαιρείται αυτόματα από όλες τις ασφαλιστικές εταιρείες.\n9. Απευθύνσου στον ειδικό 🎩\nΣτο insurancemarket.gr οι εξειδικευμένοι μας σύμβουλοι είναι δίπλα σου 24/7 για να σε συμβουλεύσουν και να σε καθοδηγήσουν σε κάθε σου βήμα! Κάλεσέ μας στο 210 3245 000 ή σύγκρινε προσφορές online και κλείσε αυτή που σε συμφέρει περισσότερο!\nPrevious: Τι αυτοκίνητο να πάρω; 5 Συμβουλές για να αγοράσεις το σωστό αυτοκίνητο!\nNext: Just ask Γιάννος #4: Πώς να βελτιώσω την ιπποδύναμη της Suzuki μου;\nTrista - 1 Ιουνίου, 2015 reply\nI’m curious to find out what blog; http://timeforhealth.gr/a,ygieinos-tropos-zwhs,15.htm: http://timeforhealth.gr/a,ygieinos-tropos-zwhs,15.htm, platform you have been working with?\nSanto - 9 Ιουνίου, 2015 reply\nI’m really enjoying the design and layout of your blog (yaconoxi.gr: http://yaconoxi.gr/).\ninsurancemarket.gr - 9 Ιουνίου, 2015 reply\nThank you! we are very pleased to hear that 🙂\nWe used a template from the internet but we had a very good developer at the time. We could send you his info in case you are interested!\nRozaToili - 27 Ιουλίου, 2019 reply


6 ημέρες Αρμενία | Terzis Travel\n6 ημέρες Αρμενία\n1η μέρα: Αθήνα – Ερεβάν (ή Γερεβάν)\nΣυνάντηση στο αεροδρόμιο και βραδινή απ΄ ευθείας πτήση με Aegean για την πρωτεύουσα της Αρμενίας, το Ερεβάν, μια από τις αρχαιότερες πόλεις του κόσμου – το 2021 η πόλη θα γιορτάσει την 2803η επέτειό της! Βρίσκεται σε μια κοιλάδα που περιβάλλεται στις τρεις πλευρές από λόφους, ενώ στα νοτιοδυτικά αντικρίζει το όρος Αραράτ με τις χιονισμένες κορυφές του. Άφιξη, μεταφορά και τακτοποίηση στο ξενοδοχείο. Διανυκτέρευση.\nΗ σημερινή ξενάγηση στην “Ροζ πόλη”, όπως επονομάζεται το Ερεβάν λόγω του χρώματος των κτιρίων του, ξεκινάει από το κέντρο της πόλης και την πλατεία της Δημοκρατίας. Θα δούμε το μεγαλοπρεπές κτίριο της Όπερας, το πάρκο της Νίκης και το υπαίθριο μουσείο “Cascade” – μια γιγαντιαία σκάλα από ασβεστόλιθο, που ενώνει το κέντρο με το μνημείο των 50 χρόνων της Σοβιετικής Αρμενίας. Θα φωτογραφηθούμε στο άγαλμα της μητέρας Πατρίδος, θα δούμε τον ναό του Αγίου Γρηγορίου του Φωτιστή, τα ερείπια του αρχαίου κάστρου Ερεμπούνι και θα φθάσουμε στο επιβλητικό μνημείο της αρμενικής γενοκτονίας (1915), όπου θα επισκεφθούμε το τοπικό μουσείο. Από εκεί, αν ο καιρός το επιτρέπει, θα έχετε την ευκαιρία να φωτογραφήσετε το βιβλικό όρος Αραράτ με τις πάντα χιονισμένες κορυφές του. Δείπνο σε παραδοσιακό εστιατόριο. Στη συνέχεια μπορούμε να περπατήσουμε στην πλατεία της Δημοκρατίας και απολαύσουμε την χριστουγεννιάτικη ατμόσφαιρα της πόλης. Επιστροφή στο ξενοδοχείο. Διανυκτέρευση.\n3η μέρα: Ερεβάν – Ναός Γκαρνί – Μονή Γκεγκχάρντ – Χορ Βιράπ – Ερεβάν, Εργοστάσιο κονιάκ “ΑΡΑΡΑΤ”\nΣήμερα το πρωί θα αναχωρήσουμε για το Γκαρνί όπου θα επισκεφθούμε τον ναό του – ένα πραγματικό κόσμημα ελληνιστικής αρχιτεκτονικής – καθώς και τα ερείπια της Ακρόπολης. Είναι ο μοναδικός ειδωλολατρικός ναός στην Αρμενία που επέζησε μετά τον εκχριστιανισμό της χώρας το 301 μ.Χ. Ο ναός αυτός είναι ένα κράμα ελληνιστικού και αρμένικου ρυθμού. Μετά την επίσκεψή μας θα συμμετάσχουμε στην τελετή παρασκευής του παραδοσιακού αρμενικού ψωμιού “lavash” από τις γυναίκες του χωριού Γκαρνί. Συνεχίζουμε για τη μονή Γκεγκχάρντ, η κατασκευή της οποίας έγινε για να φιλοξενήσει την λόγχη που τρύπησε τον Χριστό κατά τη Σταύρωσή του. Μερικώς λαξεμένο στο βουνό, αν και το μοναστήρι υπήρχε πριν από τον 4ο αιώνα, ο κύριος Καθεδρικός ναός κατασκευάστηκε το 1215. Στη συνέχεια θα επισκεφθούμε το μοναστήρι Χορ Βιράπ, που βρίσκεται στους πρόποδες του όρους Αραράτ και μέχρι σήμερα είναι ιερός τόπος προσκυνήματος. Στο Χορ Βιράπ (“Βαθύς Λάκκος”) φυλακίστηκε ο Άγιος Γρηγόριος ο Φωτιστής, ο ιδρυτής και πρώτος επίσκοπος της Αρμενικής εκκλησίας, το όνομα και το έργο του οποίου έχει συνδεθεί με τον εκχριστιανισμό του Αρμενικού λαού. Παρά τα 13 χρόνια εγκλεισμού του στον λάκκο, ο Γρηγόριος (Κρικόρ) όχι μόνον επέζησε, αλλά θεράπευσε τον βασιλιά Τιριδάτη, με εντολή του οποίου είχε φυλακιστεί. Κατόπιν αυτού ο Τιριδάτης αποδέχθηκε τη νέα πίστη, βαφτίστηκε χριστιανός από τον Γρηγόριο και το 301, με βασιλική διαταγή, ανακήρυξε τον χριστιανισμό επίσημη θρησκεία του Αρμενικού κράτους. Αφού απολαύσουμε την εκπληκτική θέα των δίδυμων κορυφών του βιβλικού Αραράτ και του ποταμού Αράξη, θα επιστρέψουμε στο Ερεβάν για να επισκεφθούμε το εργοστάσιο “ΑΡΑΡΑΤ”, όπου παράγεται το παγκοσμίου φήμης κονιάκ της Αρμενίας. Δείπνο σε τοπικό εστιατόριο με παραδοσιακά αρμένικα χριστουγεννιάτικα πιάτα. Επιστροφή στο ξενοδοχείο. Διανυκτέρευση.\n4η μέρα: Ερεβάν, Κρατικό Ινστιτούτο Χειρογράφων Ματενανταράν – Τσαγκαντζόρ – Λίμνη Σεβάν – Μονή Σεβανάβανκ – Ερεβάν\nΣήμερα το πρωί θα επισκεφθούμε το Κρατικό Ινστιτούτο Χειρογράφων Ματενανταράν με τα 12.000 αρμένικα και 3.000 ξενόγλωσσα χειρόγραφα ανεκτίμητης ιστορικής αξίας. Συνεχίζουμε για το Τσαγκαντζόρ, τον “Παρνασσό της Αρμενίας”, ένα χιονοδρομικό κέντρο που βρίσκεται σε υψόμετρο 1840 μέτρων πάνω από την επιφάνεια της θάλασσας. Επόμενος σταθμός μας θα είναι στην τεράστια ορεινή λίμνη Σεβάν, την μεγαλύτερη της χώρας και μια από τις μεγαλύτερες της Ευρασίας, που βρίσκεται σε υψόμετρο 1.900 μέτρων. Σε μια καθαρή και ηλιόλουστη μέρα το νερό της λίμνης αυτής έχει ένα βαθύ τιρκουάζ χρώμα. Στη συνέχεια θα επισκεφθούμε την κοντινή μονή Σεβαναβάνκ του 9ου αιώνα. Το χαρακτηριστικό αυτό νησιωτικό μοναστήρι υπήρξε τόπος λατρείας και προσκυνήματος, αλλά και τόπος εξορίας των Αρμενίων ευγενών που είχαν πέσει σε κάποια μορφής δυσμένεια. Επιστροφή στο Ερεβάν και χριστουγεννιάτικο δείπνο σε παραδοσιακό εστιατόριο με αρμένικη μουσική. Διανυκτέρευση.\n5η μέρα: Ερεβάν, Καθεδρικός Ναός Ετσμιατζίν, Ζβάρτνοτς, Εργοστάσιο κρασιού\n6η μέρα: Ερεβάν – Αθήνα\n6 μέρες Δίκλινο\n22 Δεκεμβρίου 690 €\n22/12 A3 898 ΑΘΗΝΑ – ΕΡΕΒΑΝ 23:45-04:25+1\n27/12 A3 899 ΕΡΕΒΑΝ – ΑΘΗΝΑ 05:20-06:05\nΦόροι αεροδρομίων, επίναυλος καυσίμων, φιλοδωρήματα, αχθοφορικά: + 310 €\nΟι ανωτέρω εκδρομές, επισκέψεις ενδέχεται να πραγματοποιηθούν με διαφορετική σειρά χωρίς να παραλειφθεί κάτι από τα αναγραφόμενα.


Γιατί φτιάχνουμε Φανουρόπιτα; | Τι λες τώρα;\nHome \_ διάφορα \_ Γιατί φτιάχνουμε Φανουρόπιτα;\nΤι λες τώρα; Αυγ 26, 2017 11:40 ΜΜ\nΟι περισσότεροι από εμάς έχουμε ακούσει τη μητέρα μας ή τη γιαγιά μας να λέει: «Άγιε μου Φανούριε, φανέρωσέ μου αυτό και εγώ θα σου φτιάξω μια Φανουρόπιτα». Και παραμονή της εορτής του Αγίου, το τάμα πρέπει να εκπληρωθεί.\nΦανουρόπιτα Σπεράντζας Βρανά:\nΗ Στέλλα Μιζεράκη έπαθε Αλεξάνδρα Παναγιώταρου στη selfie που προκάλεσε σύγχυση\nH στιγμή που ραγίζει καρδιές – Πυροσβέστης σώζει πουλάκια έξω από το Πολυδένδρι


ΛΙΑΚΟΥΡΑΣ Τσέλα Εντιόν 61 5 Χαραλάμπους Χ. Σταύλοι Ippotrust Σταύλοι Καβάλας 3 1.2719\nΝΤΑΡΚΟ ΚΙΝΓΚ Καποδίστριας Κ. 61 7 Κουβαράς Γ. K.C.P. Stables Αλλοδαπής 6 1.2790\nΟΛΓΟΥΕΪΣ ΣΤΡΟΝΓΚ Δρόσος Δ. 61 4 Κρητικός Αδ. Κρητικός Άδωνις Σταύλοι Κουϊνσγουέι ΑΕ 5 1.2730\nΦΕΙΔΙΠΠΙΔΗΣ Ξυνός Μ. 61 8 Σταύρου Χρήστος Κουτσομύτης Μάριος Αλλοδαπής 1 1.2647\nΤΖΕΝΝΑΡΟ Τσουχνικά Ε. 60 3 Κάσσης Π. Στάβλοι Πεντελικού Αλλοδαπής 8 1.2848\nΕΚΛΕΚΤΩΡ Χριστοφής Μ. 59,5 2 Θεοδωράκης Χ. AEGEAN STABLES Αλλοδαπής 7 1.2801\nΖΑΜΠΑΡΚΑΝ Δημητσάνης Π. 59,5 9 Καλογερόπουλος Ν. Vasiliou Stables Αλλοδαπής 9 1.2861\nΣΑΛΑΑΣΕΛ Μερσινιάς Γ. 59,5 6 Καλογερόπουλος Ν. Vasiliou Stables Αλλοδαπής 2 1.2665\nΕΪΤ ΜΠΕΛΣ Μαστοράκης Κ. 58,5 10 Χαραλάμπους Χ. Scuderia Equus Run Paola Αλλοδαπής 4 1.2727\nΤΑΡΑΓΚΟΝ Αττίκος Κ. 56,5 1 Κουβαράς Γ. Χάιδος Αθανάσιος Αλλοδαπής 10 1.2941\nΓΚΑΝΙΑΝ\t3.32\t4 ΠΛΑΣΕ\t3.30\t1 ΠΛΑΣΕ\t2.64\t8 ΠΛΑΣΕ\t1.14\t4 ΔΙΔΥΜΟ\t9.05\t4,8 ΦΟΡΚΑΣΤ\t15.45\t4/8 ΤΡΙΟ\t50.44\t1,4,8 ΤΡΙΚΑΣΤ\t135.44\t4/8/1 ΤΕΤΡΑΠΛΟ\t469.59\t4/8/1/9 ΣΥΝΘΕΤΟ\t13.34\t5/4 ΣΥΝΘΕΤΟ ΔΙΔΥΜΟ\t91.53\t5,7/4,8\nΔΕΛΤΙΑ ΕΛΛΑΝΟΔΙΚΩΝ: Έγινε λήψη ούρων για έλεγχο αντι-ντόπινγκ στον ίππο: ΦΕΙΔΙΠΠΙΔΗΣ (GB) -Οι ίπποι ΝΤΑΡΚΟ ΚΙΝΓΚ και ΤΑΡΑΓΚΟΝ ξεκίνησαν και αναπτύχθηκαν διστακτικά. -Ο ίππος ΟΛΓΟΥΕΪΣ ΣΤΡΟΝΓΚ επέστρεψε με τραυματισμό οπίσθιου αριστερού άκρου. Κτηνίατροι: Αντωνίου, Κολάνης.\nΓεμάτη και άκρως ενδιαφέρουσα αναμέτρηση, με αρκετούς που μπορούν να πρωταγωνιστήσουν. Άλλωστε σχεδόν όλοι έρχονται από διάκριση! Ο ΕΪΤ ΜΠΕΛΣ και ο ΦΕΙΔΙΠΠΙΔΗΣ τερμάτισαν σχετικά κοντά στα 1800μ ένα μήνα πριν και επιστρέφουν σε πλήρη ετοιμότητα. Ο πρώτος εάν βρει και έξω σταρτ για να μπορέσει να ξεμπλοκαριστεί στο βήμα του και αποφύγει τις ιδιορρυθμίες, θα είναι πολύ δυνατός. Κάτι παρόμοιο αναμένουμε και για τον δεύτερο και κυρίως να μπορέσει να μείνει κοντά στους πρώτους, χωρίς να αναλωθεί στην αρχή σε ανακοπές, ή και πρόωρη πίεση. Σε πλήρη αγωνιστική άνοδο είναι ο ΕΚΛΕΚΤΩΡ και στην καλύτερη δυνατή φόρμα ο ΣΑΛΑΑΣΕΛ. Πάντως σχεδόν όλοι, υπό προϋποθέσεις, μπορούν να διακριθούν και απαιτείται προσοχή. Πχ ο ΛΙΑΚΟΥΡΑΣ, εάν βρει το ρυθμό του πίσω από τους πρώτους θα είναι πάλι ισχυρός.\n* ΦΕΙΔΙΠΠΙΔΗΣ – ΕΪΤ ΜΠΕΛΣ


Τα ταξίδια μου : Σαρδέλες με Μυρωδικά στο Φούρνο\n½ κουταλάκι αποξηραμένο θυμάρι\n1 μέτριο ξηρό κρεμμύδι, τριμμένο με τον τρίφτη\n2 ώριμες ντομάτες, τριμμένες σε χονδρό τρίφτη\n1 κόκκινη καυτερή πιπεριά, χωρίς τους σπόρους, πολύ ψιλοκομμένη\nΚαθαρίζουμε τις σαρδέλες, κόβουμε τα κεφάλια και τις φιλετάρουμε, αφαιρώντας το κόκαλό τους. Προσέχουμε όμως τα δύο φιλέτα τους να μείνουν ενωμένα. Τις αλατίζουμε και τις αφήνουμε στο τρυπητό, να στραγγίσουν.\nΜέσα σε ένα μπολ ρίχνουμε το μισό ελαιόλαδο και τα ψιλοκομμένα αρωματικά, λίγο αλάτι, φρεσκοτριμμένο πιπέρι και ανακατεύουμε καλά.\nΑλείφουμε με το υπόλοιπο ελαιόλαδο ένα ρηχό ταψί φούρνου και το τοποθετούμε ανοιχτές τις σαρδέλες, σε σειρές.\nΜε ένα μικρό κουταλάκι βάζουμε πάνω σε κάθε μία σαρδέλα μία μικρή ποσότητα από το μείγμα των αρωματικών. Πασπαλίζουμε με λίγο ακόμα φρεσκοτριμμένο πιπέρι.\nΨήνουμε τις σαρδέλες σε προθερμασμένο φούρνο στους 200° C για περίπου 25-30 λεπτά, ανάλογα με το φούρνο. Έτοιμες είναι, όταν ροδίσουν, αλλά δεν στεγνώσουν.\nΤις σερβίρουμε κατά προτίμηση ζεστές, ραντισμένες με λίγο ελαιόλαδο και τις συνοδεύουμε με μία βραστή ή φρέσκια πράσινη σαλάτα.\nPosted by Helen Gr at 1:54 μ.μ.\nnikiad.blogspot.gr 4 Οκτωβρίου 2013 - 3:25 μ.μ.\nΩραία συνταγή !!! Με μία σαλάτα είναι ένα υπέροχο γεύμα !!!\nHelen Gr 5 Οκτωβρίου 2013 - 1:44 μ.μ.\nΠράγματι με μία σαλάτα οι σαρδέλες στο φούρνο αποτελούν ένα υπέροχο και πλήρες γεύμα, υγιεινό και νόστιμο!\nΕρμιόνη 4 Οκτωβρίου 2013 - 4:26 μ.μ.\nΠάρα πολύ νόστιμο πιάτο, γεμάτο με ωραία αρώματα!\nΚαι πάρα πολύ όμορφα παρουσιασμένο!\nHelen Gr 5 Οκτωβρίου 2013 - 1:46 μ.μ.\nΝα είσαι καλά, Ερμιόνη μου, εκτιμώ πολύ την άποψή σου!\nΗ παρουσίαση συμβάλλει κατά το ήμισυ στην επιτυχία ενός πιάτου!\nΦιλάκια σε όλες τις κυρίες του σπιτιού σου!\nΕΛΕΝΑ 4 Οκτωβρίου 2013 - 6:20 μ.μ.\nΟι σαρδελίτσες είναι από τα πιο αγαπημένα μου μικρά ψαράκια, τόσο νόστιμες αλλά και τόσο ωφέλιμες όπως πολύ σωστά λες!!\nΚι αν είναι και καλομαγειρεμένες σαν τις δικές σου, τι άλλο θέλουμε Ελενάκι μου!\nHelen Gr 5 Οκτωβρίου 2013 - 1:48 μ.μ.\nΚι εγώ τις λατρεύω, Έλενά μου, στο φούρνο αλλά και στα κάρβουνα. Είναι εξαιρετικά νόστιμο ψάρι και πάρα πολύ οικονομικό, ιδανικό για οικογένεια. Το φιλετάρισμα είναι λίγο χρονοβόρο!\nΕυχαριστώ για το επαινετικό σχόλιο!\nmm_skg 4 Οκτωβρίου 2013 - 7:08 μ.μ.\nΠολυ ωραια προταση Ελενη μου! Τωρα που ο καλος μου αρχισε να συμπαθει τις σαρδελλες (αφου τις δοκιμασε παντρεμενες...) θα το δοκιμασω!\nHelen Gr 5 Οκτωβρίου 2013 - 1:49 μ.μ.\nΚαλή αρχή έκανε, ας τις δοκιμάσει σε όλες τις εκδοχές τους!\nΕίμαι σίγουρη ότι θα του αρέσουν.\nΧρυσαυγή 4 Οκτωβρίου 2013 - 9:29 μ.μ.\nΤέλειο!! Από τα πιο αγαπημένα μου ψάρια.\nΦιλετάρισμα δεν έχω επιχειρίσει ακόμα αλλά που θα μου πάει? ;)\nΠολύ ωραία υλικά έχεις βάλει Ελενη!!!\nHelen Gr 5 Οκτωβρίου 2013 - 1:52 μ.μ.\nΜπράβο, Χρυσαυγή μου, που σου αρέσουν οι σαρδέλες!\nΤο φιλετάρισμα όντως είναι μπελάς αλλά μετά τρώγονται πολύ ευχάριστα από όλους, μικρούς και μεγάλους.\nΠροτείνω να ξεκινήσεις το φιλετάρισμα από το γαύρο, γιατί η σαρδέλα είναι πιο σφιχτή.\nuser 4 Οκτωβρίου 2013 - 9:54 μ.μ.\nΩραία συνταγή Ελένη! Μας φέρνει αναμνήσεις και μυρωδιές από το καλοκαίρι που μόλις πέρασε... Από τα πολύ υγιεινά ψάρια επίσης οι σαρδέλες. Μπράβο!\nHelen Gr 5 Οκτωβρίου 2013 - 1:57 μ.μ.\nΤα χρώματα σου θύμισαν καλοκαίρι, Ελεάννα!\nΝομίζω,όμωςότι τώρα βρίσκουμε στην αγορά πολλές σαρδέλες απ' ό τι το καλοκαίρι. Αξίζει, λοιπόν, να τις αξιοποιήσουμε, όπως μας αρέσει!\nΣ' ευχαριστώ πολύ! Καλό απόγευμα.\nMartha 5 Οκτωβρίου 2013 - 2:45 π.μ.\nΑχ οι ευλογημένες νόστιμες είναι αλλά θέλω κάποιον να μου τις καθαρίσει!\nHelen Gr 5 Οκτωβρίου 2013 - 1:59 μ.μ.\nΑυτό είναι λίγο δύσκολο, Μάρθα μου! Ούτε τα ψαράδικα καθαρίζουν τα μικρά ψαράκια!\nΠάντως αν βρεις κάποιον, πες και σ' εμένα!\nΕιρήνη Ε. 5 Οκτωβρίου 2013 - 2:28 μ.μ.\nΈτσι είναι Ελένη. Η σαρδέλα είναι από τα πλέον ωφέλιμα ψάρια για μικρούς και μεγάλους. Μικρό σε μέγεθος ψάρι, αλλά με καταπληκτική νοστιμιά! Είναι από τα αγαπημένα μου, μαζί με τα μπαρμπούνια. Τις "πάντρεψες" με τα υπέροχα μυρωδικά της Μεσογείου, που αναδεικνύουν την νοστιμιάς τους.\nSPYRIDOULA 5 Οκτωβρίου 2013 - 7:47 μ.μ.\nΠολύ ωραία συνταγή!!! Οι σαρδέλες σου φαίνονται θεσπέσιες!!! Φιλάκια πολλά!!!\npeps 8 Οκτωβρίου 2013 - 8:57 π.μ.\nPata poly orea parousiasi!!!!!!\npentanostimo kai ygieino!!!\nMageirissa 15 Οκτωβρίου 2013 - 12:51 μ.μ.\nΩραία συνταγή!Ακόμη πιο ωραία η παρουσίαση. Μπράβο!!!


05/14/19 ~ ΠΥΡΡΙΧΙΟΣ\nΔΕ ΣΤΑΜΑΤΩ, ΜΕΧΡΙ ΝΑ ΔΙΚΑΙΩΘΩ!\n353.000 ψυχές ζητούν ΔΙΚΑΙΩΣΗ.\nΚάποτε, έτσι ήμασταν.\nΣτην ύπαιθρο και μόνον άντρες.\nΤώρα καφέ πολυτελείας και ένας εδώ κι άλλος πιο εκεί.\nΚαι κοίταξε επίσης, πως όλοι μιλούν, ή διαβάζουν....\nΤώρα, ο καθένας από ένα κινητό στο χέρι και τέλος.\nΔεν κοιτά, άντρας την γυναίκα, μήτε άνθρωπος άνθρωπο.\nΤώρα ο άνθρωπος κοιτά μόνο κινητό και τέλος.\nΆντε μετά να ζήσεις κοινωνία.\nΉΜΑΡΤΟΝ, ΚΑΙ ΘΕΟΣ ΦΥΛΑΞΕΙ.....\nΑκόμα δεν ξεκίνησε το ταξίδι μας και δεχθήκαμε επίθεση από κακοήθεις ή κακόβουλους, που θεωρούν ότι ενοχλούμε....\nΣας ενοχλούμε μωρέ, με θέματα Ποντιακού Ελληνισμού, Κοινωνικά ή Μουσικής ή Τέχνης;;;;\nΜάλλον, ξέρετε ή καταλαβαίνετε πώς και γιατί, εμείς τους ενοχλήσαμε.\nΟ "ΠΥΡΡΙΧΙΟΣ" ΣΥΝΕΧΙΖΕΙ ΣΤΟΝ ΡΥΘΜΟ ΤΟΥ.....\nΕΚΘΕΣΗ ΖΩΓΡΑΦΙΚΗΣ ΜΕ ΘΕΜΑ "ΓΕΝΟΚΤΟΝΙΑ" ΤΟΥ ΠΟΝΤΟΥ, ΓΙΑ ΤΟΝ ΠΟΛΙΤΙΣΤΙΚΟ ΣΥΛΛΟΓΟ ΤΟΥ ΣΤΑΘΜΟΥ ΚΑΤΕΡΙΝΗΣ.\nΟ Πολιτιστικός Σύλλογος Σιδηροδρομικού Σταθμού, με έκθεση ζωγραφικής τιμά την ημέρα μνήμης της ΓΕΝΟΚΤΟΝΙΑΣ των ΕΛΛΗΝΩΝ ΤΟΥ ΠΟΝΤΟΥ το 1919.\n100 χρόνια μνήμης και πόνου για τους Έλληνες....\nΠΕΘΑΝΕ ΔΗΜΟΦΙΛΗΣ ΗΘΟΠΟΙΟΣ ΤΟΥ ΠΑΛΙΟΥ ΚΑΛΟΥ ΕΛΛΗΝΙΚΟΥ ΚΙΝΗΜΑΤΟΓΡΑΦΟΥ ΚΑΙ ΘΕΑΤΡΟΥ\nΗ δυσάρεστη είδηση έγινε γνωστή αρκετές μέρες μετά το\nΑκόμα δεν ξεκίνησε το ταξίδι μας και δεχθήκαμε επί...\nΕΚΘΕΣΗ ΖΩΓΡΑΦΙΚΗΣ ΜΕ ΘΕΜΑ "ΓΕΝΟΚΤΟΝΙΑ" ΤΟΥ ΠΟΝΤΟΥ,...\nΠΕΘΑΝΕ ΔΗΜΟΦΙΛΗΣ ΗΘΟΠΟΙΟΣ ΤΟΥ ΠΑΛΙΟΥ ΚΑΛΟΥ ΕΛΛΗΝΙΚ...


Airsoft game: Χειμωνιάτικες μπίλιες - TORETTO AIRSOFT\nHome / Gameplay / Scenario Games / Airsoft game: Χειμωνιάτικες μπίλιες\nAirsoft game: Χειμωνιάτικες μπίλιες\nToretto Οκτωβρίου 11, 2017 Gameplay, Scenario Games\nΑστείες και ενδιαφέρουσες στιγμές που καταγράψαμε από το παιχνίδι "Χειμωνιάτικες μπίλιες", που διοργανώθηκε από τους Zinja, Reddot και Black shadow. Πληροφορίες για το παιχνίδι θα βρείτε στο www.iaf.gr (Independent airsoft forum). Ευχαριστούμε θερμά για την φιλοξενία και την ανοχή στη χαζομάρα μας! :)\nΣε αυτό το βίντεο δοκίμασα και το νέο πρόγραμμα επεξεργασίας που άρχισα να χρησιμοποιώ οπότε μερικά εφέ ελπίζω να μη σας κουράσουν. Ευχαριστώ που μπήκατε στον κόπο να δείτε το βίντεο! Άν σας άρεσε κάντε subscribe στο κανάλι ή like στο facebook: @torettoairsoft κάμερα1: Toretto Airsoft κάμερα 2: Soap μουσική: www.bensound.com εφέ: Pigment Ajans - Visual Effects\nAirsoft game: Χειμωνιάτικες μπίλιες Reviewed by Toretto on Οκτωβρίου 11, 2017 Rating: 5


Ζαχαράκη στο MEGA: Θα εξαντληθούν όλα τα περιθώρια για τις πανελλαδικές εξετάσεις | πολιτική | MEGA TV MEGA ΓΕΓΟΝΟΤΑ\nΖαχαράκη στο MEGA: Θα εξαντληθούν όλα τα περιθώρια για τις πανελλαδικές εξετάσεις\nΤους σχεδιασμούς του υπουργείου Παιδείας για τις πανελλαδικές εξετάσεις αλλά και για τα εξ' αποστάσεως μαθήματα περιέγραψε στην εκπομπή «MEGA Mag», η υφυπουργός Παιδείας, Σοφία Ζαχαράκη.\nΣύμφωνα με την κ. Ζαχαράκη, είναι πιθανό το ενδεχόμενο μετακύλισης της ημερομηνίας των Πανελληνίων, ωστόσο «θα εξαντληθούν τα περιθώρια να γίνουν οι εξετάσεις όσο πιο κοντά στην προβλεπόμενη ημερομηνία».\nΠαράλληλα, σε ότι αφορά τη διάρκεια του σχολικού έτους, επισήμανε ότι εξετάζεται η παράτασή του εάν θα υπάρξει επιπλέον αναστολή της λειτουργίας των εκπαιδευτικών μονάδων της χώρας.\nΥπενθυμίζεται ότι τα σχολεία θα είναι κλειστά έως τις 10 Απριλίου. Παρεμβάλονται οι διακοπές του Πάσχα, άρα με τα έως τώρα δεδομένα, οι μαθητές, θα κληθούν να επιστρέψουν στις τάξεις στις 27 Απριλίου.\nΣτο πλαίσιο αυτών των δεδομένων εξετάζει και «περικοπή και εξορθολογισμό της ύλης».\nΜαθήματα εξ αποστάσεως και τηλεόραση\nΣε ότι αφορά τα μαθήματα, η κ. Ζαχαράκη, υπογράμμισε ότι πραγματοποιούνται ήδη μέσω της διαδικασίας «σύγχρονης τηλεκπαίδευσης» για παιδιά της τρίτης Λυκείου, ξεκινώντας από τους νομούς Ηλείας-Αχαϊας-Ζακύνθου με «σκοπό να ενσωματωθεί όλη η επικράτεια».\nΕπιπλέον, ανέφερε ότι υπάρχει μεγάλη συμμετοχή μαθητών και καθηγητών στις ηλεκτρονικές τάξεις (eclass), κάτι που το θεωρεί ενθαρρυντικό.\nΤέλος, η υφυπουργός προανήγγειλε τη διεξαγωγή διδασκαλίας μέσω της δημόσιας τηλεόρασης.\n«Θα υπάρχει πρόγραμμα στην ΕΡΤ με δημόσια μαθήματα. Στην ΕΡΤ 2 θα προβάλλονται βιντεοσκοπημένες διαλέξεις, οι οποίες στη συνέχεια θα ανεβαίνουν και στο διαδίκτυο. Με αυτό τον τρόπο προσπαθούμε να καλύψουμε την επικράτεια» επισήμανε.


Ειδικό Δικαστήριο : «Αγανακτισμένος» ο Ράμα για τις κατηγορίες κατά Θάτσι και Βεσέλι – sofokleous10.gr\nΗ απόφαση του εισαγγελέα του Ειδικού Δικαστηρίου για τα εγκλήματα των ανταρτών του UCK, που εδρεύει στη Χάγη, να εισηγηθεί την απαγγελία κατηγοριών για εγκλήματα πολέμου κατά του προέδρου του Κοσόβου Χάσιμ Θάτσι και του αρχηγού του Δημοκρατικού Κόμματος Κάντρι Βεσέλι προκάλεσε έντονες αντιδράσεις στην Πρίστινα.\nΟ πρώην πρόεδρος της βουλής του Κοσόβου Κάντρι Βεσέλι χαρακτήρισε «πολιτική απόφαση» την εισήγηση του εισαγγελέα και άφησε υπόνοιες για τη χρονική στιγμή που εκδόθηκε.\n«Υπάρχει βάσιμη υποψία ότι τα πραγματικά κίνητρα αυτού του εισαγγελέα είναι εντελώς πολιτικά. Λαμβάνοντας υπόψη τη χρονική στιγμή και τις συνθήκες, δηλαδή, λίγες μέρες πριν τη συνάντηση στον Λευκό Οίκο, ορθώς διατυπώνονται υποψίες ότι δεν ήταν απλώς σύμπτωση», δήλωσε ο Βεσέλι, σχολιάζοντας το γεγονός. Χαρακτήρισε δε, αβάσιμες τις κατηγορίες που τον βαρύνουν.\nΟ πρώην πρωθυπουργός του Κοσόβου Ράμους Χαραντινάι στάθηκε στο πλευρό των πρώην συμπολεμιστών του και νυν πολιτικών του αντιπάλων.\n«Πιστεύω στην αθωότητα του προέδρου Θάτσι, του Κάντρι Βεσέλι και όλων των συμπολεμιστών. Ο UCK (Απελευθερωτικός Στρατός του Κοσόβου) διεξήγαγε καθαρό πόλεμο για την απελευθέρωση και την ανεξαρτησία από την Σερβία» έγραψε σε ανάρτησή του στο Facebook ο Χαραντινάι.\n«Δίκαιος ο αγώνας του UCK»\nΟ πρωθυπουργός του Κοσόβου Αβντουλάχ Χότι κάλεσε τον λαό να παραμείνει ήρεμος, επισημαίνοντας ότι κανένας δεν μπορεί να κριθεί ένοχος χωρίς να υπάρχει καταδίκη.\n«Η κυβέρνηση θεωρεί τον αγώνα του λαού και του UCK δίκαιο και απελευθερωτικό και ως εκ τούτου θα παραμείνει μια από τις σημαντικότερες περιόδους στην ιστορία της χώρας» αναφέρεται μεταξύ άλλων στο ανακοινωθέν που εξέδωσε το γραφείο του πρωθυπουργού.\nΤη συμπαράστασή του στους Θάτσι και Βεσέλι εξέφρασε επίσης και ο αρχηγός του κυβερνώντος κόμματος της Δημοκρατικής Ενωσης Κοσόβου Ισα Μουσταφά.\nΣε διαφορετικό πνεύμα κινήθηκαν οι δηλώσεις του πρώην πρωθυπουργού και αρχηγού του κινήματος «Αυτοδιάθεση» Αλμπιν Κούρτι.\n«Οι κατηγορίες κατά του Θάτσι ζημιώνουν το κύρος του Κοσόβου στη διεθνή σκηνή» σχολίασε ο Κούρτι και επανέλαβε την πάγια θέση του ότι το Ειδικό Δικαστήριο που θα ασχοληθεί με όλα τα εγκλήματα που διεπράχθησαν την περίοδο του πολέμου θα έπρεπε να συσταθεί στο Κόσοβο και όχι στη Χάγη.\nΣυμπαράσταση από την Αλβανία\nΜήνυμα συμπαράστασης στους Θάτσι και Βεσέλι έφτασε και από την Αλβανία. Ο πρωθυπουργός Εντι Ράμα δήλωσε αγανακτισμένος που «κατηγορούνται για εγκλήματα αυτοί που πολέμησαν την κόλαση του Μιλόσεβιτς».\nΟ Χάσιμ Θάτσι ήταν προγραμματισμένο να συναντηθεί το ερχόμενο Σάββατο με τον πρόεδρο της Σερβίας Αλεξάνταρ Βούτσιτς στον Λευκό Οίκο στο πλαίσιο της πρωτοβουλίας που ανέλαβε η κυβέρνηση Τραμπ για την επίλυση του ζητήματος του Κοσόβου.\nΜετά την έκδοση της απόφασης της εισαγγελίας του Ειδικού Δικαστηρίου στη Χάγη αποφάσισε να ακυρώσει το ταξίδι του στην Ουάσιγκτον και το Κόσοβο θα εκπροσωπηθεί από τον πρωθυπουργό Αβντουλάχ Χότι.


“Όταν γυρίσουμε θα σας γα@@@” – Real Politics\nΟ πρώτος είναι το στυλ Τσίπρα.\nΒασικά μένεις σιωπηλός. Βλέπεις πού πάει η κοινή γνώμη, τι βγάζουν οι μετρήσεις και περιμένεις.\nΔηλώνεις αυτοσυγκράτηση και πρόθυμος να βάλεις πλάτη στα δύσκολα, κάνεις και ορισμένες προτάσεις pass partout και τέλος.\nΚάνεις ενίοτε και καμία ανώδυνη δήλωση, αποφεύγεις όμως γενικά τις κακοτοπιές και αφήνεις τους άλλους να κάνουν τη βρώμικη δουλειά.\nΒασικά περιμένεις το τέλος της κρίσης, για να κάνεις πολιτική πάνω στα “σπασμένα”.\nΓιατί όσο και να δηλώνουμε ικανοποιημένοι από τους χειρισμούς της κυβέρνησης, όσο και να ελπίζουμε ότι θα αποφύγουμε τα χειρότερα, το βέβαιον είναι ότι αυτή η τραγωδία θα έχει “σπασμένα”.\nΣτην οικονομία, στην ανάπτυξη και σίγουρα στην απασχόληση. Παντού.\nΚαι τότε θα έρθει και η σειρά του Αλέξη Τσίπρα. Η αυτοσυγκράτηση έχει ημερομηνία λήξης, μην έχετε καμία αμφιβολία.\nΟ δεύτερος τρόπος είναι “η μέθοδος Ξενογιαννακοπούλου”.\nΣε αυτή διακρίνονται οι σοβαροί -υποτίθεται- του κόμματος της αντισυστημικής σκέψης.\nΚαλά τα μέτρα, αλλά ήρθαν αργά, είναι λίγα και αναποτελεσματικά. Περίπου τζίφος δηλαδή, αλλά δεν το λέμε ακόμα, περιμένουμε τα “σπασμένα” μαζί με τον αρχηγό…\nΣτο νοσοκομείο Χαλκίδας δεν έχουν μάσκες (και ας είναι οι μάσκες είδος σε ανεπάρκεια σε όλη την υφήλιο, σε σημείο να απαγορεύονται οι εξαγωγές).\nΈπρεπε να έχουν γίνει χιλιάδες τεστ όπως στη Νότια Κορέα (και ας είναι τα αντιδραστήρια επίσης είδος σε ανεπάρκεια και ας μην έχει καμία χώρα τις δυνατότητες της Κορέας, που έχει αναπτύξει διαφορετικά το σύστημά της λόγω του SARS).\nΈπρεπε να έχουν ήδη προσληφθεί δεκάδες χιλιάδες γιατροί στα νοσοκομεία,\nέπρεπε να έχουν ήδη φτιαχτεί χιλιάδες κλίνες ΜΕΘ -το λέει και ο Πατούλης που έχει και το μαγικό ραβδί-,\nτο επίδομα των 800 ευρώ είναι ψίχουλα για το θεαθήναι,\nκακώς διευκολύνονται οι επιχειρήσεις που έχουν κλείσει να αναστείλουν τις συμβάσεις εργασίας\nΣίγουρη μέθοδος, θυμίζει τα παλιά κουλούρια του ΚΚΕ. Πόσα κουλούρια την ημέρα αγόραζες με την κάθε αύξηση μισθού, την εποχή της αστακομακαρονάδας; Τρίχες…\nΤις προάλλες στην ΕΡΤ η (κρατικοδίαιτη) δημοσιογράφος ρωτούσε τον υπουργό Εργασίας γιατί η κυβέρνηση έδωσε μόνο 800 ευρώ επίδομα.\n-Και πόσα θα θέλατε να δώσουμε, ρώτησε ο υπουργός Γιάννης Βρούτσης.\n-“Δεν είμαι εγώ υπουργός Εργασίας” του απάντησε αφοπλιστικά η δημοσιογράφος. Η μέθοδος Μαριλίζα στα καλύτερά της.\nΥπάρχει η μέθοδος “της μουλωχτής”. Διαπρέπει σε αυτό η Ρένα Δούρου.\nΕξοβελισμένη από το πολιτικό σύστημα, υπόδικος για σοβαρά κακουργήματα, γνωρίζει ότι οι παρεμβάσεις της προκαλούν οργισμένες αντιδράσεις. Περιορίζεται έτσι σε καρφιά για δήθεν τραγικές ελλείψεις του επιτελικού κράτους.\n“Γιατί δεν φέρατε ήδη τους φοιτητές από το Λονδίνο;” τουιτάρει μεταμεσονύχτιες ώρες,\n“ντροπή που δεν έχουν μάσκες στο κέντρο υγείας της Άνω Μαλιγούλας” και τέτοια.\nΕίχε το θράσος να σχολιάσει και να ειρωνευτεί την έναρξη λειτουργίας του 112.\nΑλλά, ούτως ή άλλως, κανείς δεν δίνει σημασία. Μια στραβή στη βάρδια της χώρας.\nΥπάρχει βέβαια και η αντιπολίτευση του Κούλογλου.\nΓίνεται και εξ αποστάσεως, αφού οι κακές γλώσσες λένε ότι ο ευρωβουλευτής είναι μεταξύ εκείνων που εγκατέλειψαν το κλεινόν άστυ -παρά τις απαγορεύσεις- για το νησί των καλοκαιρινών του διακοπών και από εκεί ποστάρει ανενόχλητος.\nΣαν άλλος Κρίτων Αρσένης, αφήνεις να εννοηθεί ότι άνθρωποι πεθαίνουν μέσα στο σπίτι τους, χωρίς ιατρική φροντίδα και περίθαλψη, αδιάφορος για τα πραγματικά περιστατικά. Αλλά και για το λάθος μήνυμα που εκπέμπεις.\nΆλλωστε, σαν καλός δημοσιογράφος, ο ευρωβουλευτής δεν αφήνει ποτέ την αλήθεια να του χαλάσει μια καλή (αντιπολιτευτική) ιστορία. Επιστρατεύεις και έναν σκιτσογράφο, γιατί ως γνωστόν το σκίτσο είναι υπεράνω κριτικής, διανθίζεις τη δήλωσή σου με ολίγη από ελευθερία του λόγου, βάζεις υπότιτλους, που είναι και η ειδικότης σου… και η αντιπολιτευτική σούπα είναι έτοιμη. Και ας είναι λύσσα.\nΚαι όταν τα πράγματα ζορίσουν και αρχίσουν οι μούτζες, καταφεύγεις στη μέθοδο Καψώχα:\nΠεριμένετε λίγο να περάσει η μπόρα και “Οταν γυρίσουμε θα σας γαμ@@@”.\nΣε πιο μπρουτάλ εκδοχή και με φρασεολογία Πολάκη, θα μπορούσε να είναι η προγραμματική διακήρυξη του κόμματος της ριζοσπαστικής αριστεράς . Στη μετάλλαξή της.\nΚαι έτσι, επιστρέφουμε στο στυλ Τσίπρα.\nΣτα “σπασμένα” που λέγαμε. Η αυτοσυγκράτηση είναι θέμα timing. Μόλις περάσει η περίοδος της κρίσης, ο αληθινός ΣΥΡΙΖΑ και ο αληθινός Αλέξης Τσίπρας θα γυρίσουν δριμύτεροι.\nΓια να κάνουν το μόνο που ξέρουν . μόνο που διακρίνονται.


Ετήσιες προβλέψεις ζωδίων: Λέων 2016 | Astrolife\nBrowse: Home / Ετήσιες προβλέψεις ζωδίων: Λέων 2016\nΕτήσιες προβλέψεις ζωδίων: Λέων 2016\nPosted by Λίλιαν Σίμου on Δεκέμβριος 27, 2015 in Ετήσιες Προβλέψεις | 23.375 Views | 12 Responses\nΠαγιώνοντας τις θέσεις και το έργο σας\nΜε την χρονιά από το καλοκαίρι του 2014 ως τις 12 Αυγούστου του 2015 να προσφέρει τη σπίθα της δημιουργίας ως έμπνευση, αν βοήθησαν τα ατομικά σας χαρακτηριστικά είχατε αρκετά θέματα που προέκυψαν σε προσωπικό, συναισθηματικό και εκπαιδευτικό επίπεδο. Παρά τις δυσκολίες από άλλες συγκυρίες της εποχής, δόθηκε έμφαση στους τομείς αυτούς και οι ευκαιρίες οδήγησαν τα βήματα προς νέες κατευθύνσεις ή νέα σχέδια\nΑφορά κυρίως την προώθηση ιδεών και μάλιστα στόχων που ξεχωρίζουν ή φέρνουν την λάμψη στη ζωή σας. Χρειάζεται όμως υπομονή για να αποδώσουν και σίγουρα, επιμονή και επιμέλεια σε κάθε τομέα που θεωρείτε σημαντικό και πολύτιμο για την ζωή σας.\nΑπό τους σημαντικούς πλανήτες, έχουμε τον Δία να περνά στις 12 Αυγούστου 2015 πλέον στο ζώδιο της Παρθένου. Αφήνει πίσω το ζώδιό σας και την αυτοπροβολή, αφού για ένα έτος καλλιεργήθηκε το έδαφος προκειμένου να εστιάσετε στις ανάγκες σας για προώθηση της προσωπικής σας διαδρομής.\nΤώρα πλέον από το ζώδιο της Παρθένου ως τις 10 Σεπτεμβρίου 2016, θα στραφεί το ενδιαφέρον στον οικονομικό τομέα. Βέβαια, θα απαιτηθεί να μπει μία τάξη στις οικονομικές υποθέσεις και θα γίνετε περισσότερο λιτοί και απλοί στη ζωή σας. Ίσως εκτιμήσετε διαφορετικά τα σημαντικά ζητήματα και αλλάξετε στάση απέναντι στις προτεραιότητές σας.\nΣτην συνέχεια, από τις 11 Σεπτεμβρίου 2016 και μετά, θα μεταφερθεί η επεκτατική δύναμη του Δία στον Ζυγό και από το ζώδιο αυτό θα είστε περισσότερο συνεργάσιμοι, διαλλακτικοί και θα αναζητήσετε τις κοινωνικές σχέσεις που σας προσφέρουν ιδέες, όραμα, προοπτική. Η κοινωνικότητα αυτή θα είναι ένα δώρο για τα επόμενα βήματα και σίγουρα θα ανατρέψει ό,τι έχει παραμείνει στάσιμο για καιρό.\nΓια τον Δία στον Ζυγό θα ακολουθήσει άρθρο την εποχή εκείνη.\nΟ Κρόνος ορίζει τις πρώτες μέρες του νέου γενεθλιακού έτους από το ζώδιο του Σκορπιού, όπου σχημάτισε τετράγωνο προς τον Δία στο τέλος του Λέοντα και την Αφροδίτη ανάδρομη στον Λέοντα επίσης.\nΟι μέρες του Αυγούστου που είχαν αυτή την συγκυρία, έφεραν στην επιφάνεια την αίσθηση του περιορισμού και μία τάση απογοήτευσης, την οποία όμως δεν θα πρέπει να λάβετε σοβαρά. Σίγουρα αν συμπίπτει με τα γενέθλιά σας, η αίσθηση θα είναι παρατεταμένη, αλλά θα είναι βασικό να μην αποθαρρυνθείτε. Η ζωή περιορίζει κάποιες χαρές, ικανοποιήσεις ή περιθώρια που θα θέλατε να υπάρχουν. Επιτρέπει όμως να γίνετε επιλεκτικοί και να έχετε κατά συνέπεια την διάκριση.\nΣτην συνέχεια, ο Κρόνος θα βρεθεί οριστικά στον Τοξότη από τις 17 Σεπτεμβρίου και θα ορίζετε καλύτερα την ζωή σας με σοφία, επιλογές ξεχωριστές, σημαντικές αποφάσεις και στόχους.\nΕίναι σημαντικό να εστιάσετε στην κατεύθυνση αυτή, που θα σας ενδυναμώσει και θα αξιοποιηθεί κάθε ταλέντο και δεξιότητά σας.\nΜία σχέση μπορεί να επισημοποιηθεί ή να γίνει γνωστή στο περιβάλλον σας.\nΑν είστε γονείς, θα χρειαστεί να είστε συνεπείς με τα παιδιά σας και να μην τα πιέζετε ιδιαίτερα, αλλά με ευέλικτο τρόπο να τους δώσετε μαθήματα πειθαρχίας.\nΑκόμη μία χρονιά στη σειρά των ετών που ξεκίνησαν από το 2010 και δημιούργησαν αρκετές αλλαγές συχνά μέσω ανατροπών, στη ζωή σας, κυρίως αν έχετε γεννηθεί στο δεύτερο δεκαήμερο του ζωδίου. Η νέα περίοδος που ξεκινά από το 2015, σας επιφυλάσσει αρκετές ευκαιρίες.\nΟ Ουρανός στον Κριό από το 2010, φέρνει διακυμάνσεις ιδεολογικές σας εκτιμήσεις και μπορεί να αλλάξετε οπτική πολλές φορές, σε θέματα που έχουν να κάνουν με γνώση και τη φιλοσοφία της ζωής. Θα είναι αρκετά δύσκολο να παραμείνετε στις ίδιες θέσεις, αλλά θα είστε περίεργοι για το καινούργιο, το διαφορετικό και το πρωτότυπο. Η επαφή με το εξωτερικό, αλλά και με ανθρώπους που έχουν διαφορετική νοοτροπία από τη δική σας, θα είναι σημαντική.\nΟ Πλούτωνας, αλλάζει εδώ και μία πενταετία περίπου τον ρυθμό σας σε καθημερινές ανάγκες και δραστηριότητες. Σας οδηγεί σε διαφορετικές διαδρομές και θα είστε για μία χρονιά ακόμη, σε μία διαρκή αλλαγή.\nΗ πορεία αυτή είναι αργή, με τις ανατροπές θα είστε ως και το 2015 σε μία αναστάτωση, αλλά θα ωφεληθείτε, αφού θα αποδεσμευτείτε από αρνητικές αρνητικούς ανθρώπους και δυσάρεστες επιρροές.\nΤον Σεπτέμβριο θα είναι απαραίτητο να φροντίσετε τις οικονομικές σας εκκρεμότητες και να δώσετε μία βάση σε ό,τι αφορά τα οφέλη των συνεργασιών. Η σχέση σας με τον Νόμο, θέλει προσοχή και θα ήταν σημαντικό να αναθεωρήσετε τις απόψεις για τον τρόπο με τον οποίο κάνετε τις σημαντικές σας επιλογές.\nΤον Μάρτιο, ξανά το οικονομικό και πιθανά χρέη ή υποχρεώσεις προς άλλους θα έρθουν στο προσκήνιο. Παράλληλα θα επιτρέψετε στο στενό σας περιβάλλον να αποκαλύψει τις προθέσεις του, και ίσως αλλάξουν οι σχέσεις με τον κοντινούς συγγενείς. Νέες ιδέες πρέπει να οδηγήσουν τα σχέδιά σας.\nΣτην αρχή της γενεθλιακής χρονιάς, η πίκρα και η απογοήτευση μπορεί να σας κάνουν είτε να φερθείτε με σκληρότητα προς τους ανθρώπους που είναι κοντά σας, είτε να αισθάνεστε απόμακροι και μόνοι.\nΚάποια τελευταία ξεκαθαρίσματα θα γίνουν ως το φθινόπωρο του 2015 και θα αλλάξει στο εξής η διάθεσή σας.\nΔεν αποκλείεται να ρυθμίσετε τα περιουσιακά που εκκρεμούσαν ή να ασχοληθείτε με ένα ακίνητο της οικογένειας.\nΜε τα παιδιά σας θα είστε ίσως περισσότερο υπεύθυνοι στο εξής, αλλά προσέχετε να μην είστε κυριαρχικοί και αυστηροί. Θα είστε προφανώς δίκαιοι, αλλά με τρόπο που δεν θα τα επιβαρύνετε.\nΣτην συνέχεια του έτους, θα είστε σε θέση να ασχοληθείτε με τους οικείους σας κυρίως κατά την περίοδος του Νοεμβρίου, όπου θα θέλετε να έρθει περισσότερη χαρά στην οικογένεια και θα επιμείνετε να φωτίσετε τα σημεία που δημιουργούν δυσκολίες. Μία νέα αρχή σχεδίων για τους αγαπημένους σας και σας, θα είναι εκείνη την περίοδο, αλλά και κατά την Άνοιξη, κυρίως τον Απρίλιο και τον Μάιο.\nΑπό τον Ιανουάριο ως τον Μάρτιο του 2016, θα είστε αρκετά δραστήριοι αλλά διεκδικητικοί προς τα μέλη της οικογένειας. Αποφύγετε τις διαφωνίες, την σύγκρουση ή την αυστηρή κριτική. Αν υπάρχουν άτομα επιθετικά κοντά σας, καλό θα ήταν να ρίξετε τους τόνους και να περιμένετε ένα καλύτερο διάστημα για να προχωρήσετε μαζί τους.\nΤον Σεπτέμβριο και τον Οκτώβριο του 2016, μπορείτε να αναζωπυρώσετε το πάθος με το ταίρι σας και να εστιάσετε στα οικονομικά της οικογένειας.\nΜε τον Κρόνο από τις 17 Σεπτεμβρίου στον τομέα των σχέσεων, είστε σε μία πολύ ευνοϊκή περίοδο, για ουσιαστικές και αληθινές σχέσεις ζωής.\nΑν και το νέο γενεθλιακό έτος ξεκινά ίσως με μία θλίψη ή απογοήτευση, όπως αναφέραμε στην Γενική Εικόνα, θα είναι απαραίτητο να διαχωρίσετε την απογοήτευση που προκύπτει από κάτι που τελειώνει γιατί δεν αποδίδει πλέον και την θετική προοπτική μίας σχέσης που θα έχει διάρκεια, αντοχή και ποιότητα.\nΊσως περισσότερο διστακτικοί και επιλεκτικοί, δεν θα επιτρέπετε στο εξής να έρθουν κοντά σας άνθρωποι που δεν στέκονται στο «ύψος των περιστάσεων».\nΜία σχέση μπορεί να επισημοποιηθεί, ή να γίνει γνωστή στον κοινωνικό σας χώρο.\nΑπό τον Νοέμβριο ως τα μέσα του Ιανουαρίου, αναπτύξτε τις προσωπικές σας σχέσεις μέσα από συζητήσεις, ανταλλαγή ιδεών και απόψεων. Θα φανεί ποιοι ταιριάζουν με την φιλοσοφία σας και ποιοι όχι. Θα είναι σημαντικό να διακρίνετε εκείνους που προάγουν εσάς και το έργο σας.\nΜία κατάκτηση θα σας απασχολήσει μετά τα μέσα του Μαρτίου αλλά από τον Απρίλιο και μετά θα έρθουν καθυστερήσεις στην ολοκλήρωση ή στο αποτέλεσμα που αναμένετε. Σημαντική στροφή στους στόχους θα έχετε από τον Αύγουστο του 2016 και μετά.\nΓενικά το καλοκαίρι του 2016, συγκεντρώνει αρκετά θετικά στοιχεία στον τομέα των σχέσεων και της προσωπικής ικανοποίησης.\nΑν τα ταλέντα σας και οι γνώσεις σας αξιοποιήθηκαν σε ένα βαθμό κατά την διάρκεια της προηγούμενης γενεθλιακής σας χρονιάς, είστε σε θέση τώρα πια να κάνετε μία σημαντική στροφή.\nΤα οικονομικά τακτοποιούνται με το έργο σας και την εργασία σας. Δεν σας χαρίζονται ίσως ευκαιρίες (αυτό φαίνεται λεπτομερέστερα στα ατομικά προγνωστικά), αλλά εκτιμάτε αυτό που κερδίζετε και ρυθμίζετε την ζωή σας σταδιακά και συστηματικά.\nΚι αυτό γιατί ίσως μαθαίνετε πως οι αξίες είναι συχνά διαχρονικές, λιγότερο λαμπερές, αλλά περισσότερο ποιοτικές, σε ό,τι επιδιώκετε.\nΧρειάζεστε να έχετε υπομονή, οργανωτικότητα και σωστή κρίση στη διαχείριση των οικονομικών σας. Αν εστιάσετε σ’ αυτό, θα επιτύχετε το καλύτερο!\nΟι δραστηριότητές σας αποδίδουν πλέον πιο άνετα, αφού οι ανατροπές και τα απρόβλεπτα που σας περιόρισαν αισθητά τα τελευταία χρόνια μειώνονται κατά πολύ και κυρίως μέσα στο 2016 θα υπάρξει άνεμος ανανέωσης στον τομέα της εργασίας. Φυσικά απαιτείται ακόμη υπομονή, αλλά δεν θα είναι τόσο δύσκολο να ρυθμίζετε πλέον τα εργασιακά σας ζητήματα.\nΠροσοχή στα οικονομικά σας κατά τον μήνα Σεπτέμβριο 2015, ενώ ο Οκτώβριος φέρνει σημαντικές και θετικές ευκαιρίες στο προσκήνιο.\nΑπαιτητική φαίνεται η Άνοιξη στα θέματα της καριέρας. Επιδιώξετε ένα συμπαθητικό προφίλ προκειμένου να έλξετε το ενδιαφέρον υπέρ σας στον κοινωνικό χώρο κυρίως κατά τον μήνα Μάιο, ενώ για τις υποθέσεις σας, οι δραστηριότητες αποδίδουν περισσότερο προς τα τέλη του 2015 και ξεκινά ένα άνοιγμα δημιουργικό από την Άνοιξη. Όμως η ανάδρομη κίνηση του Άρη θα φέρει καθυστερήσεις και δεν θα έρθουν άμεσα αποτελέσματα. Θα πρέπει και πάλι να οπλιστείτε με υπομονή και να αναμένετε μέσα στο καλοκαίρι του 2016 τα καλύτερα!\nΟ Κρόνος στηρίζει την υγεία σας από τον Σεπτέμβριο του 2015 και για μία διετία περίπου. Κατά συνέπεια, σας προσδίδει αντοχή και ευεξία σε όποια σημεία αισθανθήκατε κουρασμένοι τα τελευταία χρόνια. Επωφεληθείτε να βάλετε μία τάξη στη ζωή σας και να ρυθμίσετε παράλληλα την άσκηση και τον ελεύθερο χρόνο σας. Αξιοποιώντας τις δυνατότητές σας, θα έχετε την δύναμη και την αντοχή σε ό,τι αναλαμβάνετε.\nΚαλό θα ήταν να μην επιτρέψετε ως το φθινόπωρο του 2016 την ανασφάλεια να επικρατήσει προκαλώντας άγχη και ανακύκλωση προβλημάτων. Κάποιες φορές, η στάση αυτή, θα σας κάνει υποχόνδριους και υπερβολικούς. Θα ταλαιπωρηθείτε ψυχοσωματικά δίχως σοβαρή αιτία.\nΜετά από πολλούς κλυδωνισμούς μάθατε πως μπορείτε να στηρίζεστε στον εαυτό σας και στις δυνάμεις σας. Γι αυτό αν είχατε ευαισθησίες στο δέρμα, στα οστά και στις αρθρώσεις, εξομαλύνονται σταδιακά, κυρίως μέσα στο 2016.\nΠροσέχετε λίγο περισσότερο το εντερικό σας σύστημα, κατά τους μήνες Φεβρουάριο και Μάρτιο και μετά τα μέσα Μαΐου ως τις αρχές Αυγούστου.\nPosted in Ετήσιες Προβλέψεις | Tagged ετήσιες αστρολογικές προβλέψεις, ετήσιες προβλέψεις\nroula Αύγουστος 24, 2015 at 12:32 μμ | Permalink\nΣυγχαρητήρια για την δουλειά σας και για τον τρόπο που προσεγγίζετε την αστρολογία.!!\nΟ ωροσκόπος μου είναι σκορπιός πως τα βλέπετε?\nΛίλιαν Σίμου Σεπτέμβριος 18, 2015 at 1:19 πμ | Permalink\nσας ευχαριστώ για τα ευγενικά σας σχόλια, Πιστεύω πως στο εξής θα είστε περισσότερο ανακουφισμένη και ενδεχομένως αλλάζει η αξιολόγηση των σημαντικών θεμάτων στη ζωή σας. Θα έχετε ευχέρεια να αναλάβετε τα ηνία στην κοινωνική σας ζωή και να πετύχετε στόχους\nhrw Σεπτέμβριος 6, 2015 at 6:16 μμ | Permalink\nκαλησπέρα, είμαι γεννημένη 19/8/1989 και ώρα 12:10 μμ. Μετά απο πολλές δυσκολίες και αλλαγές( κάποιες συνεχίζουν να υπάρχουν ), ετοιμάζομαι για κάτι καινουριό στον επαγγελματικό τομέα! Θα ήθελα να μάθω απο έσας μια γενικότερη εικόνα απο τώρα έως και τέλος του 2016. Ευχαριστώ\nΛίλιαν Σίμου Σεπτέμβριος 18, 2015 at 1:27 πμ | Permalink\nΈχετε λογικά αρκετές δυνατότητες από το φθινόπωρο και μετά, ως το επόμενο καλοκαίρι. Επομένως, κινηθείτε μελετημένα, προσεκτικά και υπομονετικά για να κερδίσετε τον στόχο σας\nΛεπτομέρειες φαίνονται μόνο με μελέτη των προγνωστικών σας\nMaria Οκτώβριος 13, 2015 at 8:50 μμ | Permalink\nΟ ωροσκοπος μου ειναι Ιχθυς !\nΤι να περιμενω το 2016 ?\nΛίλιαν Σίμου Οκτώβριος 22, 2015 at 2:45 μμ | Permalink\nΠιστεύω πως χρειάζεται αυτό το φθινόπωρο προσοχή σε επιλογές συνεργατών ή σε ανθρώπους που σας προσεγγίζουν και προβάλλουν απαιτήσεις από εσάς, ή διεκδικήσεις. Γενικά ως το καλοκαίρι, θα διευρύνετε τις γνωριμίες σας, αλλά ας γίνει με μέτρο και με σαφή κριτήρια\nPanagiwta Δεκέμβριος 26, 2015 at 11:16 μμ | Permalink\nΚαλησπέρα,ο ωροσκόπος μου είναι καρκίνος.Πως το βλέπετε το 2016;\nΛίλιαν Σίμου Ιανουάριος 23, 2016 at 10:25 μμ | Permalink\nΊσως είχατε αρκετές πιέσεις τα προηγούμενα χρόνια, κυρίως στα θέματα σχέσεων και κοινωνικών γνωριμιών. Οι ανατροπές μειώνονται σταδιακά και αυτό θα σας ξεκουράσει πλέον.\nPepi Δεκέμβριος 27, 2015 at 7:05 μμ | Permalink\nΠολυ ωραιο αρθρο. Ο ωροσκοπος μου ειναι τοξοτης. Θα ηθελα πληροφοριες σε προσωπικο κ επαγγελματικο κομματι.Ευχαριστω πολυ\nΛίλιαν Σίμου Ιανουάριος 23, 2016 at 10:33 μμ | Permalink\nΜε τον ωροσκόπο στον Τοξότη, πιστεύω πως έχετε άγχος στον τομέα της καριέρας και των κοινωνικών δραστηριοτήτων. Ωστόσο, παράλληλα με αυτό, είστε σε θέση να αναλάβετε πρωτοβουλίες, ευθύνες και να έχετε ένα πιο συγκροτημένο τρόπο δράσης\nAprilia Ιανουάριος 14, 2016 at 1:35 μμ | Permalink\nΚαλημέρα σας ήθελα να ρωτήσω που έχω τον Αστέρα ρεκγουλους στον χάρτη μου\n3/8/1982. Ώρα 16:20 Λονδίνο μεγάλη Βρετανία\nΚαι τι επηρεάζει\nΛίλιαν Σίμου Ιανουάριος 24, 2016 at 12:15 πμ | Permalink\nο Ρέγκουλους είναι στον 9ο οίκο και στον αστεροειδή Υγεία, βοηθά στην εξέλιξή σας, στις σπουδές, στο εξωτερικό και στην ευεξία σας\nMoon 22° Libra 53' 37"\nMars 03° Aquarius 32' 23"


ΤΑΞΙΤΖΗΣ: Αγιος Νικόλαος: Μεταφέρονται τα ΤΑΧΙ από την κεντρική πλατεία στην οδό Αρκαδίου..!\nπροβλέπεται σε σχετική απόφαση που ήδη έχει ληφθεί.\nΣύμφωνα με ενημέρωση από τον Δήμο Αγίου Νικολάου το τμήμα της συγκεκριμένης οδού, από το ξενοδοχείο «Κρόνος» μέχρι την πλατεία, στο εξής παραχωρείται αποκλειστικά στη χρήση των ΤΑΧΙ (δεν θα κυκλοφορούν άλλα Ι.Χ αυτοκίνητα).\nΑναφορικά δε, με το τμήμα της οδού Αρκαδίου πίσω από το Ειρηνοδικείο, παραχωρείται για την αποκλειστική στάθμευση ΤΑΧΙ, ωστόσο θα επιτρέπεται και η κίνηση Ι.Χ οχημάτων.\nΣε δηλώσεις του ο Δήμαρχος Αγίου Νικολάου κ. Αντώνης Ζερβός, ανέφερε: « Από Δευτέρα (23/5), προχωρούμε στην υλοποίηση των μέτρων που αποφασίσαμε από κοινού με την Δ/νση Αστυνομίας Λασιθίου και το Λιμεναρχείο, γνωρίζοντας ότι η εφαρμογή τους, δημιουργεί προσωρινή αναστάτωση. Ωστόσο τα μέτρα που τίθενται σε εφαρμογή, αποτελούν ένα μικρό «δείγμα» συμμετοχής πολιτών και επιχειρηματιών, ώστε να γίνει η πόλη πιο όμορφη, πιο φιλική και πιο ασφαλής για όλους!\nΣε καμμία περίπτωση – επεσήμανε- τα μέτρα που έχουν αποφασιστεί δεν έχουν εισπρακτικό χαρακτήρα- πολλώ δε μάλλον -σε μια δύσκολη οικονομικά εποχή, αλλά αποβλέπουν κυρίως στην εφαρμογή των προβλεπομένων από τον κώδικα διατάξεων και στην δημιουργία όπως κατ΄επανάλλειψη έχουμε δηλώσει μιας πόλης ευχάριστης, προσβάσμης και ανοικτής σε ντόπιους και ξένους επισκέπτες.


NewsIT Εγκλημα Τρομος στα Βορεια Προαστια: 17χρονοι εισεβαλαν στο σπιτι ανηλικου - Tον ληστεψαν και τον χτυπησαν για 50 ευρω\nΈνα πρωτοφανές περιστατικό σημειώθηκε αργά το βράδυ του περασμένου Σαββάτου (12.06.2021), με πρωταγωνιστές δύο ανήλικους οι οποίοι εισέβαλαν σε σπίτι στα βόρεια προάστια, προκειμένου να εισπράξουν οφειλή της τάξεως των 50 ευρώ από έναν 15χρονο!\nΟι δύο 17χρονοι που γνώριζαν ότι από το σπίτι στα βόρεια προάστια απουσιάζουν οι γονείς του 15χρονου, μπήκαν σε αυτό και απείλησαν, χτύπησαν και έψαξαν όλους του χώρους προκειμένου να βρουν τα χρήματα που τους χρωστούσε.\nΜάλιστα, όπως ανέφερε το θύμα στους αστυνομικούς, οι εισβολείς έψαξαν όλους τους χώρους του σπιτιού και προκάλεσαν ακόμα και ζημιές στην προσπάθεια τους να βρουν τα χρήματα που αναζητούσαν. Τελικά άρπαξαν 15 ευρώ κι ένα μπουκάλι σαμπάνιας.\nΟι δράστες συνέχισαν τηλεφωνικώς να ενοχλούν τον 15χρονο, απειλώντας τον να τους δώσει 100 ευρώ που, όπως οι ίδιοι ισχυρίζονταν, τους χρώσταγε.\nΟ ανήλικος έντρομος ειδοποίησε τη θεία του η οποία έσπευσε το σπίτι που διαμένει ο 15χρονος με την οικογένεια του και του έδωσε το ποσό των 100 ευρώ. Τα χρήματα αυτά, κατόπιν εντολής των 17χρονων, το θύματα άφησε στο γραμματοκιβώτιο της σπιτιού του από όπου τα πήραν οι δράστες.\nΌταν οι γονείς του άτυχου αγοριού επέστρεψαν στο σπίτι, πήγαν αμέσως στο αστυνομικό τμήμα της περιοχής και κατήγγειλαν το περιστατικό.


Ο Τσίπρας προανήγγειλε σύσταση εξεταστικής επιτροπής στο χώρο της Υγείας- «Κάποιοι μπορεί να χάσουν τα χαμόγελά τους» | Star.gr\nΟ Τσίπρας προανήγγειλε σύσταση εξεταστικής επιτροπής στο χώρο της Υγείας- «Κάποιοι μπορεί να χάσουν τα χαμόγελά τους»\n"ΝΑΙ" από ΝΔ και Δημοκρατική Συμπαράταξη\nΤη σύσταση εξεταστικής επιτροπής στον χώρο της Υγείας προανήγγειλε ο πρωθυπουργός Αλέξης Τσίπρας, καθώς σχετική πρωτοβουλία θα αναλάβουν βουλευτές του ΣΥΡΙΖΑ και των Ανεξαρτήτων Ελλήνων.\n«Τίποτε κρυφό από τον ήλιο» υπογράμμισε σχετικά, για να προσθέσει: «Οι μαγκιές όχι στα τηλεπαράθυρα, αλλά εδώ! και κάποιοι μπορεί να χάσουν τα χαμόγελά τους».\nΝωρίτερα, είχε κάνει αναφορά στις υποθέσεις Novartis, ΚΕΕΛΠΝΟ, «Ερρίκος Ντυνάν», όπως και σε εκείνη των εξοπλιστικών προγραμμάτων, με υπουργό τον Γιάννο Παπαντωνίου.\n«Εγώ θα είχα πρόβλημα, υπουργοί μου να πηγαίνουν σε προανακριτικές, δεν θα πήγαινα στο Μαντείο των Δελφών να το παίζω σοφός» ανέφερε κλείνοντας τη σχετική αναφορά ο πρωθυπουργός Αλέξης Τσίπρας.\nΓεωργιάδης: «Ευπρόσδεκτη η σύσταση εξεταστικής επιτροπής»\n«Η κυβέρνηση -που πεισματικά αρνείται να κάνουμε εξεταστική για το πρώτο εξάμηνο του 2015 και τα capital controls- προανήγγειλε σήμερα εξεταστική για την Υγεία. Εξαιρετικά ευπρόσδεκτη. Να διερευνηθούν όλα - φυσικά μέχρι σήμερα. Για να ξέρει ο ελληνικός λαός με απόλυτη διαφάνεια πώς διαχειριζόμαστε τα χρήματά του. Εκεί θα δούμε πολλά για την «"πρώτη φορά Αριστερά"», δήλωσε χαρακτηριστικά ο κ. Γεωργιάδης.\n«ΝΑΙ και από τη Δημοκρατική Συμπαράταξη»\nΗ Δημοκρατική Συμπαράταξη συμφώνησε με τη σύσταση Εξεταστικής Επιτροπής για την υγεία.\nΗ αρμόδια βουλευτής της Δημοκρατικής Συμπαράταξης Εύη Χριστοφιλοπούλου με δήλωσή της ανέφερε ότι η κυβέρνηση πρέπει να γνωρίζει ότι θα εξεταστούν και τα πεπραγμένα του κ. Πολάκη ιδίως για τον ΚΕΕΛΠΝΟ και τη μη τιμολόγηση των φαρμάκων το 2015, όπως αναφέρει η σχετική αναφορά που έχει κατατεθεί στη δικαιοσύνη.\nσυσταση εξεταστικης επιτροπης


ΛΟΓΟΤΕΧΝΙΑ: Κουρσάρος της Ανατολής\nΚουρσάρος της Ανατολής\nH τρικυμιώδης ζωή του Άγγλου φιλέλληνα έτσι όπως αποτυπώνεται στις σελίδες του συναρπαστικού μυθιστορήματος.\nΕκείνος θα τιθάσευε τη μοίρα του. Τούτη η σκέψη στοίχειωνε τον νου του, όταν περιπλανιόταν στους ωκεανούς. Όχι πως δίστασε ποτέ! Άφησε τη χώρα του την Αγγλία, εγκατέλειψε τα πάντα. Ήρθε στην Ελλάδα το 1823 και αγωνίστηκε κατά των κατακτητών. Συνδέθηκε στενά με ανθρώπους ευγενείς, πραγματικά ευφυείς όπως ο Σέλλευ, ο Βύρων, ο Οδυσσέας Ανδρούτσος.\nΗ Πηνελόπη Βασιλειάδου γεννήθηκε στην Αθήνα. Σπούδασε φιλολογία στο Καποδιστριακό Πανεπιστήμιο και αποφοίτησε με άριστα από το τμήμα Θεατρικών σπουδών. Είναι απόφοιτος του Μεταπτυχιακού προγράμματος "Δημιουργική γραφή" του Τμήματος Νηπιαγωγών του Πανεπιστημίου Δυτικής Μακεδονίας. Ζει και εργάζεται στη Φλώρινα ως μόνιμη εκπαιδευτικός. Εξέδωσε τρεις τόμους παιδικών παραμυθιών με τίτλο "Ο κρυφός θησαυρός των παραμυθιών" (εκδόσεις Κατσιμίγας). Δημοσιεύει άρθρα και διηγήματα σε λογοτεχνικά περιοδικά. Αυτό είναι το πρώτο της μυθιστόρημα.


Το 24ωρο του 'κερδισμένου στοιχήματος'\nΤο 24ωρο του "κερδισμένου στοιχήματος"\nΜΑΝΟΣ ΦΡΑΓΚΙΟΥΔΑΚΗΣ 14.05.2018 | 18:55\nΟ Μάνος Φραγκιουδάκης, συντάκτης του ελεύθερου ρεπορτάζ στο News247.gr, καταγράφει τις εικόνες που συνέλεξε και τα συμπεράσματα που έβγαλε μετά από ένα 24ωρο στους δρόμους και στο ΟΑΚΑ για ένα 90λεπτο ποδοσφαιρικού αγώνα...\nΗ διοργάνωση του τελικού ήταν εξαιρετική. Όλα πήγαν σύμφωνα με το πλάνο κι εγώ σκεφτόμουν χαμογελαστός την ετυμολογία της λέξης «δρακόντεια» τη στιγμή που περνούσα την είσοδο της θύρας των επισήμων χωρίς να είμαι διαπιστευμένος δημοσιογράφος για τον αγώνα ή να έχω εισιτήριο ή πρόσκληση.\nΔουλευόμαστε. Το πρόβλημα είναι πως δεν ήταν η πρώτη φορά. Τι έγινε όμως το Σάββατο; Νομίζω πως τα συνόψισε όλα ο πρόεδρος της ΕΠΟ, Βαγγέλης Γραμμένος, στις βραδινές του δηλώσεις. «Κερδίσαμε το στοίχημα, ήταν ένας τελικός με κάποια προβλήματα πριν τον αγώνα αλλά κατά τα άλλα αντάξιος του θεσμού. Αντάξιος της μεγάλης ιστορίας των δύο σωματείων, ο κόσμος ευχαριστήθηκε θέαμα. Νομίζω ότι μπορεί να δώσει το μήνυμα για την επόμενη ημέρα του ποδοσφαίρου μας».\nΑς τα πάρουμε με τη σειρά. Όσα έγιναν το βράδυ της Παρασκευής στο κέντρο της Αθήνας με τα χουλιγκάνικα καρτέρια, ήταν χιλιόμετρα μακριά από το γήπεδο και δεν αφορούσαν στον αγώνα. Αφορούσαν και αφορούν όσους κυκλοφορούσαν ή μένουν στο κέντρο, αλλά αυτό είναι άλλο θέμα.\nΣάββατο πρωί λοιπόν, οι οπαδοί του ΠΑΟΚ φτάνουν στα διόδια των Αφιδνών και περιμένουν για περίπου 4 ώρες στη μέση του δρόμου. Η αναμονή αναγκαία για να τους γίνει και ο έλεγχος από την Αστυνομία που είχε εντυπωσιακά παρατάξει περίπου 30 περιπολικά και καμιά δεκαριά κλούβες ΜΑΤ. Μερικές δεκάδες φωτοβολίδες ευθείας βολής, κάτι κόφτες και άλλα πολεμοφόδια δεν ήταν κρυμμένα … στα νύχια και έτσι δεν βρέθηκαν στον εξονυχιστικό έλεγχο. Οπότε, τα είδαμε στην εξέδρα.\nΗ πιθανότητα, μετά τα περσινά στον Βόλο, να είχαν δώσει ραντεβού στην Αθήνα οι βόρειοι χούλιγκαν με τους νότιους, προφανώς δεν είχε περάσει από το μυαλό των ΠΑΕ, οι οποίες έχουν μία και μοναδική ευθύνη: να πωλούν τα εισιτήρια σε ανθρώπους που πάνε να παρακολουθήσουν ποδόσφαιρο και όχι σ' αυτούς οι οποίοι με αφορμή έναν ποδοσφαιρικό αγώνα οργανώνουν φεστιβάλ και ραντεβού βίας.\nΕντυπωσιακοί σχηματισμοί οπαδών\nΣάββατο απόγευμα, από τις 16:00 και μέχρι την έναρξη του αγώνα. Μήπως είδε κανείς έναν εντυπωσιακό σχηματισμό από περίπου 200 μηχανάκια να κάνει βόλτες γύρω από το γήπεδο; Εντάξει οι οδηγοί φορούσαν κιτρινόμαυρα, είχαν κουκούλες και κρατούσαν ρόπαλα στα χέρια. Δεν τους εντοπίζεις εύκολα. Διαβάζω ξανά τα συγκλονιστικά ρεπορτάζ. «Πάνω από 5.000 αστυνομικοί επί ποδός για τον τελικό Κυπέλλου. Δύναμη πολύ μεγαλύτερη από αυτή των μέτρων για την επέτειο του Πολυτεχνείου».\nΣτις 17:00, ένα βαν το οποίο οδηγούσαν πέντε οπαδοί του ΠΑΟΚ (νόμιζαν ότι είμαστε Ευρώπη) κοντά στο Mall, δηλαδή έξω από το γήπεδο, πυρπολείται. Οι επιβάτες ξυλοκοπούνται. Περίπου 10 λεπτά αργότερα, φτάνοντας στο σημείο όπου έγινε το περιστατικό, βλέπω στο αντίθετο ρεύμα της Λεωφόρου Κύμης αυτόν τον εντυπωσιακό κιτρινόμαυρο σχηματισμό. Προκάλεσε το επεισόδιο; Μπορεί και όχι. Και τότε που πήγαινε; Θα πήγαινε στο γήπεδο. Μισό λεπτό όμως. Περιμετρικά του γηπέδου βρίσκεται παντού Αστυνομία, άρα αν προκαλέσουν κάποιο επεισόδιο απ’ έξω, θα τους συλλάβουν.\nΤέλος πάντων, ο σχηματισμός έχασε κάπου τον δρόμο, γιατί είναι περίπλοκο να μπεις στο ΟΑΚΑ. Δεν κατάφερε να βρει την είσοδο των οπαδών της ΑΕΚ στην Σπύρου Λούη (αφού τη διέσχισε ολόκληρη) και ξαφνικά βρέθηκε, μέσω της Κηφισίας, έξω από το Golden Hall και το ΙΑΣΩ, εκεί απ’ όπου έμπαιναν στο γήπεδο οι οπαδοί του ΠΑΟΚ. Εκεί τα ΜΑΤ επενέβησαν πρωτότυπα. Έκαναν χρήση χημικών όταν είδαν τους κιτρινόμαυρους να φτάνουν κοντά στους ασπρόμαυρους. Και ξαφνικά, ο σχηματισμός έχοντας απολέσει 5 μηχανάκια (άνευ οδηγών, αυτοί επιβιβάστηκαν στα μηχανάκια των υπολοίπων) αποχώρησε ξανά συντεταγμένα προς τη Σπύρου Λούη. Ναι, εκεί έξω από το γήπεδο όπου βρισκόταν η …τρομακτική δύναμη της Αστυνομίας. Υπάρχει μια εξήγηση για το γεγονός πως κανείς δεν τους σταμάτησε ούτε εκείνη τη φορά. Δεν θα λειτουργούσαν οι ασύρματοι για να επικοινωνήσουν τα ΜΑΤ και να πει κάποιος «Αυτοί με τα μηχανάκια περιφέρονται και κάνουν ντου σε όποιον βρίσκουν να φοράει ασπρόμαυρα». Άλλωστε δεν είναι αυτή η δουλειά της Αστυνομίας. Τι είναι η Αστυνομία; Ένα σέντερ μπακ που οφείλει να διώχνει τη μπάλα από την περιοχή και την περιμένει να επιστρέψει για να την ξαναδιώξει. Σωστά;\nΒγήκαν και οι κόφτες\nΜπαίνουν όλοι οι οπαδοί στο γήπεδο. Βγαίνουν οι κόφτες (στην εξέδρα, όχι στα χαφ) και οι φωτοβολίδες ευθείας βολής από (λίγους) οπαδούς του ΠΑΟΚ, βγαίνουν και οι φωτοβολίδες ευθείας βολής σε μια γωνία της εξέδρας της ΑΕΚ, στη Θύρα 5. Αν δεν πεθάνει κανείς, κερδήθηκε το στοίχημα.\nΟυδεις δίνει εντολή να μην αρχίσει ο τελικός. Γίνεται η σέντρα και παρακολουθώ από τα επίσημα, όπου όπως προείπαμε κατάφερα να μπω περπατώντας και επιδεικνύοντας μια παντελώς άσχετη με τον αγώνα διαπίστευση. Οι πόρτες άνοιξαν διάπλατα. Εντάξει, καφέ δεν με κέρασε κανείς όμως κύριοι. Να σημειωθεί.\nΣε όλη τη διάρκεια του αγώνα, στη Θύρα 5, 200-300 άτομα επιδίδονταν σε μάχες με τα ΜΑΤ. Μήπως αυτοί οι 200-300 ήταν οι ίδιοι με τα μηχανάκια; Αδύνατο. Προφανώς δεν λειτουργεί και το κλειστό κύκλωμα με τις κάμερες. Οπότε δεν εντοπίστηκαν. Φώναξε η υπόλοιπη εξέδρα της ΑΕΚ δύο τρεις φορές «Πόσο μ@@@@ες είσαστε» αλλά τι άλλο να κάνει; Ανάμεσά τους, γονείς με παιδιά.\nΜε ένα εισιτήριο, δωρεάν χημικά\nΦτάνουμε λοιπόν στη λήξη ενός αγώνα ο οποίος έχει ξεκινήσει και έχει τελειώσει κανονικά. Κάτι δείχνει ο Λουτσέσκου στον Χιμένεθ, αλλά ποιόν αφορούν αυτά; Είπαμε οι ευθύνες περιορίζονται στις διαφημιστικές πινακίδες και αποκλειστικά στα 90 λεπτά. Το πριν και το μετά δεν απασχολεί κανέναν. Οι διμοιρίες που βρίσκονται εντός γηπέδου δεν κατάφεραν να συλλάβουν εκείνους –το πολύ πεντακόσιοι συνολικά και από τις δύο πλευρές- που σε όλη τη διάρκεια του αγώνα έδιναν την δική τους αναμέτρηση στις εξέδρες με κόφτες και φωτοβολίδες. Οι διοικήσεις των δύο ομάδων στις θύρες των επισήμων, δεν κατάφεραν να δουν τι γινόταν απέναντι και να παρέμβουν ώστε να απομακρυνθούν οριστικά από το γήπεδο. Αν τους είχαν δει, θα παρενέβαιναν, δεν μπορεί. Απλώς ήταν απορροφημένοι. Το ίδιο και ο πρόεδρος της ΕΠΟ. Το ίδιο και οι αρμόδιοι της κυβέρνησης.\nΟπότε κατά την αποχώρηση, με την ΑΕΚ να έχει χάσει το Κύπελλο, οι συμπλοκές εντείνονται εντός της Θύρας 5 και στην έξοδο. Και εκεί παίζεται η τελευταία πράξη του δράματος. Με μια ακόμα εκπληκτική και καλά μελετημένη απόφαση: γίνεται εκτεταμένη χρήση χημικών αδιακρίτως, την ώρα που στον περιβάλλοντα χώρο βρίσκονται οι 17.000 φίλαθλοι της ΑΕΚ. Αρκετοί γονείς προσπαθούν να προστατεύσουν τα παιδιά τους και να προστατευθούν οι ίδιοι. Μερικοί φεύγουν βρίζοντας τα ΜΑΤ, άλλοι πιο εκνευρισμένοι διαμαρτύρονται. Μπροστά μου ένας πατέρας απευθύνεται στον επικεφαλής μιας από τις διμοιρίες «Πες μου πώς σε λένε. Θέλω να σου κάνω μήνυση! Πώς σε λένε ρε; Το παιδί δεν μπορεί να αναπνεύσει. Έχει τόσα παιδιά μέσα. Κάναμε κάτι;».\nΤελικά ναι. Με ευθύνη όλων των αρμοδίων, το στοίχημα κερδήθηκε. Αν ήσουν ένας φίλαθλος του ΠΑΟΚ, χωρίς κόφτη ή φωτοβολίδες, που ήθελες απλά να δεις το ματς, φοβόσουν από πού θα δεχτείς επίθεση. Αν ήσουν ένας κανονικός φίλαθλος της ΑΕΚ που ήθελες να δεις την ομάδα σου, αδυνατούσες να αναπνεύσεις. Αλλά αν ήσουν ένας από τους πεντακόσιους, εκατέρωθεν, που περίμενες πώς και πώς τον τελικό για να αναβιώσεις το Green Street Hooligans ή το Football Factory, το ΟΑΚΑ ήταν το απόλυτο μέρος για να πας.\nΆλλωστε τα συνόψισε όλα ο εργαζόμενος στο ΙΑΣΩ που βγήκε στον δρόμο ενώ καίγονταν κάδοι από το ντου των χουλιγκάνων. «Δεν ξέρω ποιοι ήταν, αλλά ρε παιδιά εδώ είναι μαιευτήριο. Εδώ βρήκαν να τα κάνουν; Μέσα έχει βρέφη. Αφού δίπλα είναι το γήπεδο, γιατί δεν πάνε εκεί;».\nΈτσι δεν είναι; Γι’ αυτό δεν υπάρχουν τα γήπεδα; Για να τα σπάμε.\n* Ο Μάνος Φραγκιουδάκης κάλυψε για το Νews247.gr και το Sport24.gr την... εξωγηπεδική, αλλά και την... εξωποδοσφαιρικά γηπεδική δραστηριότητα του τελικού του Κυπέλλου Ελλάδας από το απόγευμα της Παρασκευής μεχρι και τα ξημερώατα της Κυριακής.


Ομορφιά | Σελίδα 2 από 8 | Ygeiamasnews.gr\nMπότοξ: Πώς θα το κάνετε φυσικά μόνοι σας\nΕκτός του ότι μία επίσκεψη που κοστίζει παραπάνω από 100 ευρώ, θεωρείται πολυτέλεια για τις περισσότερες γυναίκες, το μπότοξ είναι κάτι που πολλές γυναίκες φοβούνται να τολμήσουν. Και αυτό γιατί υπάρχει η περίπτωση να μην πετύχει. Ποιες εναλλακτικές υπάρχουν όμως αν θέλουμε να πετύχουμε μία φυσική τόνωση στο πρόσωπο; Tο μασάζ προσώπου μπορεί να μην […]\nYαλουρονικό οξύ: Γιατί είναι τόσο σημαντικό για το πρόσωπό μας;\nΤο υαλουρονικό οξύ είναι το φυσικό συστατικό του σώματος που εξασφαλίζει νεότητα και ομορφιά. Ανήκει στην κατηγορία των γλυκοζαμινογλυκανών και παράγεται από τον ανθρώπινο οργανισμό. Παίζει τεράστιο ρόλο στην αναδόμηση του δέρματος και είναι η ουσία από την οποία εξαρτάται η φρεσκάδα του προσώπου. Το ενδιαφέρον γύρω από το υαλουρονικό οξύ φαίνεται να αυξήθηκε κατά […]\nΥπάρχει τρόπος να κάνετε πιστολάκι χωρίς να ταλαιπωρείτε τα μαλλιά; Δείτε εδώ (βίντεο)\nΤο πιστολάκι για να στεγνώνετε τα μαλλιά, όπως και το σίδερο για να κάνετε μπούκλες, ή ίσιωμα, μπορούν να καταστρέψουν σταδιακά τις τρίχες και να αδυνατίσουν σημαντικά τα μαλλιά σας, αν δεν ξέρετε πώς να τα χρησιμοποιείτε σωστά. Εφαρμόστε στις παρακάτω συμβουλές όταν κάνετε πιστολάκι στα μαλλιά σας, ώστε να μην καταστρέφετε τις τρίχες. Συνοπτικά: […]\nΣπασμένα και αφυδατωμένα μαλλιά: Tροφές που θα τα δυναμώσουν\nΌλοι θέλουμε λαμπερά και υγιή μαλλιά. Δεν είναι όμως πάντα εύκολο. Η διατροφή και ο τρόπος ζωής μπορούν να κάνουν τα μαλλιά μας θαμπά και αδύναμα. Αυτό μπορεί να οφείλεται και στην πρόωρη γήρανση τους, και συγκεκριμένα στην κερατίνη που έχασε τις ελαστικές της ιδιότητές. Η ξηρότητα μπορεί είναι το αποτέλεσμα της χρήσης εργαλείων υψηλών […]\nΑυτή είναι η ουσία με την πιο ισχυρή αντιγηραντική δράση: Σε ποιες τροφές βρίσκεται\nΚάντε φυσική λεύκανση στα δόντια σας χωρίς γιατρούς και οδοντόκρεμες!\nAυτά είναι τα αιθέρια έλαια που βοηθούν στην καύση λίπους και το αδυνάτισμα (βίντεο)\nLip Blush: Το νεο πιο hot trend στον χώρο της ομορφιάς – Γνωρίστε το και αποκτήστε το! (βίντεο)\nΞηροδερμία γύρω από τα βλέφαρα: Πως να την αντιμετωπίσετε\nReverse washing: Η νέα τάση στο λούσιμο;\nΤα λάθη που κάνετε στη βραδινή ρουτίνα ομορφιάς και “γερνάνε” το δέρμα\nΈρευνα: Υψηλή η ζήτηση καλλυντικών από τους άνδρες\nΗ ορμονοθεραπεία εναντίον της γήρανσης


Π.Καμμένος: «Ο Κοτζιάς έκανε απάτη που δεν έχει ξαναγίνει στο ελληνικό δημόσιο» – News-Now\nby news-now March 31, 20197:23 pm\nΣε βαριές κατηγορίες κατά του πρώην υπουργού Εξωτερικών Νίκου Κοτζιά, ότι έχει παραβιάσει το νόμο στην υπόθεση των εταιριών βίζας που έχουν συνάψει συμβάσεις με το αρμόδιο υπουργείο, κάνοντας λόγο για «απάτη, χωρίς προηγούμενο, σε βάρος του Δημοσίου» προέβη εν νέου με δηλώσεις του ο πρόεδρος των ΑΝΕΛ στην τηλεόραση του ΣΚΑΙ, ενώ αναφερόμενος στην κυβερνητική συνεργασία που είχε με τον Αλέξη Τσίπρα, δεν απέκλεισε να επαναληφθεί μετά τις εκλογές.\nΣύμφωνα με τον κ. Καμμένο «ο κ. Κοτζιάς έστησε τον διαγωνισμό αυτό. Ο διαγωνισμός στην προκήρυξη του στο φυλλάδιο στην ΕΕ είναι διαφορετικός από αυτόν που υπάρχει στην εφαρμογή της σύμβασης. Η σύμβαση ακόμα 1,5 μήνα δεν έχει δοθεί στη Βουλή. Δεν υπάρχει η σύμβαση αυτή ούτε στο υπουργείο Εξωτερικών, στο νομικό τμήματα του ΥΠΕΞ δεν έχει πάει ακόμα η σύμβαση και πέραν αυτού η εταιρεία που έχει γίνει δείχνει ζημίες».\nΟ πρόεδρος των ΑΝΕΛ υποστήριξε πως οι βίζες αποφέρουν 250 εκατομμύρια ευρώ ανά έτος όμως ο πρώην ΥΠΕΞ παραχώρησε το έργο έναντι 15 εκατ. ευρώ, ενώ συμπλήρωσε πως οι ανάδοχες εταιρείες είχαν αρχικό κεφάλαιο της τάξης των λίγων δεκάδων χιλιάδων ευρώ και μάλιστα κάποιες είναι ζημιογόνες.\nΣύμφωνα με τους ισχυρισμούς του πρώην υπουργού Εθνικής Άμυνας, ο Αλέξης Τσίπρας αποφάσισε να αλλάξει την ηγεσία στο υπουργείο Εξωτερικών όταν ο ίδιος του παρέδωσε φάκελο που περιείχε επιβαρυντικά στοιχεία σε βάρος του κ. Κοτζιά, ενώ διευκρίνισε πως δεν γνωρίζει εάν πήρε λεφτά ο πρώην υπουργός εξωτερικών.\nΟ κ. Καμμένος υποστήριξε ακόμη ότι ο συνεργάτης του κ. Κοτζιά γενικός γραμματέας του υπουργείου Εξωτερικών Μιχάλης Κόκκινος, σε μία προσπάθεια να βρει πληροφορίες σε βάρος του, επικοινώνησε με επικηρυγμένο πρόσωπο για το οποίο εκκρεμεί ευρωπαϊκό ένταλμα σύλληψης και βρίσκεται στην Κοπεγχάγη.\nΌσον αφορά τις συνεργασίες, ο κ. Καμμένος δεν εμφανίστηκε αρνητικός σε μετεκλογικές συμφωνίες, ενώ αποκάλυψε πως πιθανότητα ο ίδιος δεν θα είναι υποψήφιος στις ευρωεκλογές του Μαΐου. «Μάλλον δεν θα είμαι υποψήφιος στις Ευρωεκλογές», είπε και πρόσθεσε πως «πολλοί θέλουν να μην είμαι στο Κοινοβούλιο», αλλά- όπως τόνισε – θεωρεί σημαντικότερο το ρόλο του στην Ελλάδα.\nΤέλος, εκτίμησε ότι η κάλπη των εθνικών εκλογών θα στηθεί στη χώρα τον Οκτώβριο για να συμπληρώσει: «Έχω την εντύπωση πως ανεξάρτητα του αποτελέσματος των ευρωεκλογών οι εθνικές εκλογές θα προσπαθήσει ο κ. Τσίπρας –είδατε τι μέσα μεταχειρίστηκε, με αποστασίες και μεταγραφές – να έχει μία πλειοψηφία η οποία θα κρατήσει μέχρι τον Οκτώβριο. Πιστεύει ότι τον Οκτώβριο θα έχουν φανεί τα αποτελέσματα της εξόδου της χώρας από την εποχή του μνημονίου και πιστεύω ότι κύριο ρόλο θα παίξουν τα ενεργειακά».


ΕΠΙΘΕΣΗ ΣΤΟΝ ΤΟΥΡΚΙΚΟ ΣΤΡΑΤΟ ΑΠΟ ΤΟΥΣ ΙΔΙΟΥΣ ΤΟΥΣ ΤΟΥΡΚΟΥΣ! ΠΡΟΣΒΛΗΤΙΚΕΣ ΑΦΙΣΕΣ ΓΙΑ ΤΗΝ ΕΠΕΤΕΙΟ ΤΟΥ ΠΡΑΞΙΚΟΠΗΜΑΤΟΣ! | Εφημερίδα "Στόχος" - Stoxos newspaper\nΕΠΙΘΕΣΗ ΣΤΟΝ ΤΟΥΡΚΙΚΟ ΣΤΡΑΤΟ ΑΠΟ ΤΟΥΣ ΙΔΙΟΥΣ ΤΟΥΣ ΤΟΥΡΚΟΥΣ! ΠΡΟΣΒΛΗΤΙΚΕΣ ΑΦΙΣΕΣ ΓΙΑ ΤΗΝ ΕΠΕΤΕΙΟ ΤΟΥ ΠΡΑΞΙΚΟΠΗΜΑΤΟΣ!\nΔιαμάχη πυροδότησαν οι αφίσες που κυκλοφόρησαν στην Τουρκία με αφορμή τη συμπλήρωση ενός έτους από την απόπειρα πραξικοπήματος καθώς ορισμένοι έκριναν ότι στηλιτεύουν τις τουρκικές ένοπλες δυνάμεις. Οι αφίσες, που φέρουν το λογότυπο της τουρκικής Προεδρίας, εμφανίστηκαν τις τελευταίες ημέρες σε διαφημιστικές πινακίδες σε πολλές πόλεις της χώρας ενόψει της επετείου της 15ης Ιουλίου.\nΣτις αφίσες εικονίζονται Τούρκοι πολίτες που βρίσκονται αντιμέτωποι με στρατιώτες που συμμετείχαν στην απόπειρα τη νύχτα εκείνη. Ένα από τα σκίτσα δείχνει έναν στρατιωτικό να κρατά με τα χέρια του το κεφάλι του, ενώ η απόγνωση αποτυπώνεται στο πρόσωπό του, τη στιγμή που βρίσκεται ενώπιον του οργισμένου πλήθους.\nΩστόσο οι αφίσες προκάλεσαν τη δυσφορία σε ορισμένους κύκλους την ώρα που οι ένοπλες δυνάμεις θεωρούνται πυλώνας της σύγχρονης Τουρκίας. Ένας εκπρόσωπος τύπου του κόμματος της αξιωματικής αντιπολίτευσης, του CHP, κατήγγειλε τις αφίσες, κρίνοντας ότι υποκινούν τα αισθήματα «εμπάθειας προς τις ένοπλες δυνάμεις».\nΑπό την πλευρά του το εθνικιστικό κόμμα MHP, που συνήθως στηρίζει τον πρόεδρο Ρετζέπ Ταγίπ Ερντογάν, διατύπωσε επίσης ενστάσεις. Αυτές οι αφίσες «δεν αντικατοπτρίζουν το πνεύμα της 15ης Ιουλίου» τόνισε ο βουλευτής Ερκάν Ακτζάι. Πολλοί χρήστες των μέσων κοινωνικής δικτύωσης δεν έκρυψαν επιπλέον την ενόχλησή τους και σχολίασαν εκτενώς τα γεγονότα χρησιμοποιώντας ετικέτες στο Twitter υπέρ των τουρκικών ενόπλων δυνάμεων (TSK), όπως «οι TSK μας τιμούν» ή «νιώθουμε υπερηφάνεια για τις TSK».\nΑντιθέτως, ο πρωθυπουργός της Τουρκίας Μπιναλί Γιλντιρίμ απέρριψε σήμερα τις επικρίσεις, υποστηρίζοντας ότι οι αφίσες «δεν έχουν τίποτα το ενοχλητικό». Ο επικεφαλής της τουρκικής κυβέρνησης επισήμανε ότι οι στρατιώτες που συμμετείχαν σε απόπειρες πραξικοπήματος «δεν αντιπροσωπεύουν τις ένοπλες δυνάμεις» όμως ήταν «μεταμφιεσμένοι τρομοκράτες σε στρατιωτικές στολές».\n(Πηγή ΑΠΕ-ΜΠΕ, AFP) onalert.gr


Εκλογές στην Ιταλία: Πάνω από 58% η συμμετοχή | Pagenews.gr\nΕκλογές στην Ιταλία: Πάνω από 58% η συμμετοχή\nΣε εξέλιξη η διαδικασία για τις εκλογές στην Ιταλία.\nPagenews Team 4 Μαρτίου 2018, 19:39 4 Μαρτίου 2018, 19:39\nΣχεδόν έξι στους δέκα Ιταλούς πήγαν να ψηφίσουν στις γενικές βουλευτικές εκλογές που διεξάγονται σήμερα στην Ιταλία. Το ιταλικό υπουργείο Εσωτερικών έκανε γνωστό ότι στις 5 το απόγευμα, τοπική ώρα, η προσέλευση στις κάλπες ανερχόταν σε 58,5%. Όμως, δεν μπορεί να γίνει σύγκριση με τις βουλευτικές εκλογές του 2013, διότι πριν πέντε χρόνια, οι Ιταλοί είχαν ψηφίσει την Κυριακή αλλά και τη Δευτέρα, μέχρι το μεσημέρι. Θα εκλεγούν 618 βουλευτές, 309 γερουσιαστές και 18 εκπρόσωποι των απόδημων Ιταλών.\nΣτην Ρώμη, τριάντα έξι άτομα κλήθηκαν να ξαναψηφίσουν, διότι διαπιστώθηκε, επίσης, τυπογραφικό λάθος στο ψηφοδέλτιο που τους είχε δοθεί. Σε κάποιες περιπτώσεις δημιουργήθηκαν ουρές, διότι για πρώτη φορά κάθε ψηφοδέλτιο έχει έναν ειδικό αριθμό (στην κάτω άκρη, η οποία πρέπει να κόβεται) που χρησιμεύει ως εγγύηση κατά ενδεχόμενων νοθειών. Η όλη διαδικασία, όμως, εφαρμόζεται για πρώτη φορά, και επιβράδυνε, εν μέρει, τους ρυθμούς στα εκλογικά τμήματα.\nΟι δημοτικές αρχές του Μιλάνου και της Ρώμης κάλεσαν τους πολίτες τους να πάνε να ψηφίσουν τουλάχιστον μια ώρα πριν κλείσουν οι κάλπες, για να μην δημιουργηθούν άλλες ουρές.\nΠέντε είναι τα σενάρια, σύμφωνα με το Politico: νίκη της κεντροδεξιάς, συνασπισμός του Δημοκρατικού Κόμματος, του Φόρτσα Ιταλια και των κεντρώων κομμάτων, συνασπισμός του Ρέντσι με το Κίνημα Πέντε Αστέρων και την ακροαριστερά, και των Πέντε Αστέρων με τη Λέγκα του Βορρά ή την ακροδεξιά.\nΒέβαια, τα δύο τελευταία θεωρούνται εξαιρετικά απίθανα, ενώ λίγες πιθανότητες συγκεντρώνει και η συνεργασία του Δημοκρατικού Κόμματος με το Κίνημα Πέντε Αστέρων.\nΜία ισχυρή πιθανότητα είναι κοινοβούλιο στο οποίο κανείς δεν έχει την πλειοψηφία του 40% για τον σχηματισμό κυβέρνησης. Αυτό μπορεί να οδηγήσει σε μεγάλο συνασπισμό, από πολλά κόμματα μεταξύ των οποίων εκείνα του Μπερλουσκόνι και του Ρέντσι. Όμως, τα βασικά κόμματα το είχαν αποκλείσει αυτό προεκλογικά.\nΗ συμμαχία του Μπερλουσκόνι έχει τις περισσότερες ελπίδες νίκης, αν και συγκέντρωνε μόνο το 35-38% στις δημοσκοπήσεις τον Φεβρουάριο.\nΈνα από τα μετεκλογικά σενάρια είναι και η κυβέρνηση «ειδικού σκοπού», για την αλλαγή του εκλογικού νόμου και την υποχρεωτική έγκριση του επόμενου κρατικού προϋπολογισμού, στην οποία δήλωσε διατεθειμένη να πάρει μέρος και η Αριστερά.\nΘεωρητικά, μπορεί να υπάρξει νέα προσφυγή στις κάλπες, αλλά αυτό είναι εξαιρετικά απίθανο, σύμφωνα με το Politico. Αλλωστε, όπως σημείωσε ο Ιταλός αναλυτής Πίτερ Τσερέτι, δεν υπάρχει χρονικό όριο για τον σχηματισμό κυβέρνησης στην Ιταλία. «Οι διαπραγματεύσεις μπορούν να συνεχιστούν μέχρι να σχηματιστεί ένας μεγάλος συνασπισμός».


Από τη Λεωφόρο κανείς δεν περνάει! | Leoforos.gr\n25 Μαίου 2017 22:08\nΑΠΟ ΤΗ ΛΕΩΦΟΡΟ ΚΑΝΕΙΣ ΔΕΝ ΠΕΡΝΑΕΙ!\nΟ Τάσος Νικολογιάννης γράφει για τον Παναθηναϊκό που σε «γεμίζει» αγωνιστικά και δείχνει πως μπορείς να περιμένεις πολλά αν ενισχυθεί το καλοκαίρι\nΤι και αν είχε τόσες απουσίες και χθες ο Παναθηναϊκός. Τι και αν έπαιξε χωρίς τον κορυφαίο του παίκτη και πρώτο σκόρερ του ελληνικού πρωταθλήματος, τον Μάρκους Μπεργκ. Ο Μαρίνος Ουζουνίδης και πάλι παρουσίασε μία ΟΜΑΔΑ με όλη τη σημασία της λέξης. Ο Παναθηναϊκός πήρε τη νίκη με πέναλτι του Λέτο και κέρδισε ένα ακόμα ντέρμπι στη Λεωφόρο. Ο Ολυμπιακός έχασε με 1-0, ο ΠΑΟΚ έχασε με 1-0 στο Πρωτάθλημα, με 2-0 στο Κύπελλο και ουσιαστικά έχασε και στο ματς που διακόπηκε στα play offs. Και χθες ήταν η σειρά της ΑΕΚ να λυγίσει από τους μαχητές του Ουζουνίδη. Αυτός ο Παναθηναϊκός αγωνιστικά σε γεμίζει. Σου δείχνει ότι μπορείς να περιμένεις πολλά με ενίσχυση το καλοκαίρι. Και το κυριότερο, παρά τις απουσίες, όσοι παίζουν κάνουν κατάθεση ψυχής και για τους υπόλοιπους.\nΑυτό είναι έργο Ουζουνίδη, αλλά η ουσία είναι ότι από τη Λεωφόρο κανείς δεν περνάει. Χθες το γκολ το έβαλε ο Λέτο, αλλά αυτός που παίρνει τα εύσημα για τη γενική του παρουσία ήταν ο νεαρός Χατζηγιοβάνης. Δεν κέρδισε μόνο το πέναλτι, «έφαγε» όλο το γήπεδο με το συνεχές τρέξιμο και ταλαιπώρησε την άμυνα της ΑΕΚ. Και ο Χουλτ ήταν εξαιρετικός και ο Ζέκα, που επανήλθε στις καλές εμφανίσεις. Δεν μπορούμε να πούμε ότι υστέρησε κανείς\nΌσο για τον Ουζουνίδη, εκτός από την ΟΜΑΔΑ που παρουσίασε στο γήπεδο και την άριστη τακτική που κέρδισε την ΑΕΚ, έχει κάνει μία κίνηση ματ στο ημίχρονο και έχει πάρει το παιχνίδι. Βλέποντας την ΑΕΚ να είναι δραστήρια στο τέλος του πρώτου ημιχρόνου και να κάνει μία δύο φάσεις, άλλαξε το 4-4-2 σε 4-3-3 ή 4-5-1 και από εκείνη τη στιγμή η ΑΕΚ επιθετικά εξαφανίστηκε από το γήπεδο. Ο Παναθηναϊκός ήταν πολύ συμπαγής και στον άξονα και στα άκρα και έτσι έφθασε πολύ άνετα στη νίκη με το γκολ του Λέτο με πέναλτι, που κέρδισε ο Χατζηγιοβάνης.\nΕκτός από τη νίκη ψυχολογίας, είναι και μία νίκη που δίνει το δικαίωμα στον Παναθηναϊκό να μην τερματίσει τελευταίος και να αρχίσει τις ευρωπαϊκές του υποχρεώσεις δύο εβδομάδες μετά, δηλαδή στις 27 Ιουλίου αντί για τις 13. Χρειάζεται, όμως, να κερδίσει την Κυριακή τον Πανιώνιο στη Λεωφόρο.\nΤο μήνυμα του Χατζηγιοβάνη (pics)


Τα καλύτερα θέρετρα - Mayne Island - TripAdvisor\nΤα καλύτερα θέρετρα - Mayne Island, Καναδάς\nMayne Island - Θέρετρα\nΝο 1 από 1 επιχειρήσεις για σχέση ποιότητας-τιμής: Mayne Island - Θέρετρα\nMayne Island: Άλλα ξενοδοχεία εκεί κοντά (11)\n29,0 χλμ. από Mayne Island\n31,0 χλμ. από Mayne Island\n32,4 χλμ. από Mayne Island\n34,3 χλμ. από Mayne Island\n40,0 χλμ. από Mayne Island\n41,8 χλμ. από Mayne Island\n43,8 χλμ. από Mayne Island\n46,3 χλμ. από Mayne Island\n52,1 χλμ. από Mayne Island\nΝο 2 από 2 ξενοδοχεία: Mayne Island


Πρώτο Trailer Από Το Θρίλερ Μυστηρίου "Wolf" - Cinemode.gr\nHome»Trailers Ταινιών»Πρώτο Trailer Από Το Θρίλερ Μυστηρίου “Wolf”\nΠρώτο Trailer Από Το Θρίλερ Μυστηρίου “Wolf”\nΑπό Cinemode 01/10/2021 Δεν υπάρχουν Σχόλια\nΗ Focus Features κυκλοφόρησε το πρώτο trailer από το “Wolf”, το θρίλερ μυστηρίου της Nathalie Biancheri. Το trailer φανερώνει ένα ενδιαφέρον ανεξάρτητο φιλμ μυστηρίου, με περίεργη και πρωτότυπη πλοκή, που εστιάζει σε έναν νεαρό άνδρα που πιστεύει πως είναι λύκος.\n“Πιστεύοντας πως είναι ένας λύκος παγιδευμένος σε ανθρώπινο σώμα, ο Jacob (George MacKay) τρέφεται, κοιμάται και ζει σαν λύκος, σοκάροντας έτσι την οικογένεια του. Όταν τον στέλνουν σε μια κλινική, ο Jacob και οι υπόλοιποι ασθενείς που πάσχουν από την ίδια ψύχωση, αναγκάζονται να υποστούν ακραίες θεραπείες. Όμως, όταν ο Jacob θα γνωρίσει την μυστηριώδη Wildcat (Lily-Rose Depp) και καθώς η φιλία τους θα εξελιχθεί σε έναν αδιαμφισβήτητο έρωτα, ο Jacob θα βρεθεί αντιμέτωπος με μια μεγάλη πρόκληση, να αποκηρύξει τον αληθινό εαυτό του για την αγάπη.”\nΣτη σκηνοθεσία βρίσκεται η Nathalie Biancheri (“Nocturnal”), η οποία υπογράφει και το σενάριο. Πρωταγωνιστούν οι George MacKay, Lily-Rose Depp, Paddy Considine, Martin McCann, Terry Notary, Fionn O’Shea, Eileen Walsh, Lola Petticrew, Senan Jennings, John Wolfe.\nΤο “Wolf” που προβλήθηκε στο Φεστιβάλ του Τορόντο [TIFF] με καλές κριτικές, θα κυκλοφορήσει στα σινεμά στις 3 Δεκεμβρίου.


Ένα «έξυπνο» κινητό που θα φοριέται σαν... ρολόι | Patras Events\nΈνα «έξυπνο» κινητό που θα φοριέται σαν... ρολόι\n31 Μάϊ 2014 Sat, 31 May 2014 09:18:00 +0300 09:18 Patras Events\nΜία υπερσύγχρονη συσκευή πρόκειται να κυκλοφορήσει από την εταιρία Samsung μέσα στους μήνες του καλοκαιριού, με το όνομα watchphone. Το «τηλέφωνο» αυτό όμως θα έχει την εξής ιδιαιτερότητα, καθώς θα φοριέται στον καρπό, όπως ακριβώς ένα ρολόι, ενώ οι λειτουργίες του θα είναι όμοιες με αυτές ενός smartphone.\nΟυσιαστικά, το watchphone θα μπορεί να πραγματοποιεί τηλεφωνικές κλήσεις, χωρίς να χρειάζεται διασύνδεση με smartphone, να στέλνει ηλεκτρονικά μηνύματα, να λαμβάνει φωτογραφίες και να μπορεί να μετρά τους καρδιακούς παλμούς, διαθέτοντας φυσικά GPS και λειτουργία Bluetooth.\nΣύμφωνα με δημοσίευμα της Wall Street Journal, η συσκευή θα διαθέτει το λειτουργικό σύστημα Tizen, το οποίο βασίζεται στα Linux και έχει αναπτυχθεί από την Samsung σε συνεργασία με την Intel. Με το ίδιο λειτουργικό, ωστόσο, η εταιρία έχει ήδη διαθέσει στην αγορά το Gear 2, επίσης smartwatch.\nΣύμφωνα με την εταιρία ερευνών IDC, οι πωλήσεις των wearable συσκευών αναμένονται να τριπλασιαστούν μέσα στο 2014, με παραπάνω από 19 εκατομμύρια μονάδες, αντίστοιχα οι πωλήσεις smartphones πρόκειται να αυξηθούν κατά 19% στις 1,2 δισεκατομμύρια μονάδες.\nΤέλος η εταιρία, μέσω του λειτουργικού συστήματος Tizen, σχεδιάζει να «ενώνει» τις wearable συσκευές με άλλα προϊόντα, όπως κάμερες, ψυγεία, ακόμη και κλιματιστικά, σύμφωνα με τα στελέχη.\nΑυτό είναι το πιο πολύτιμο ρολόι στον κόσμο (pic)\nΤο «έξυπνο» ρολόι που μετατρέπει την παλάμη σε οθόνη (pics+video)\nΗ εντυπωσιακή διαδικασία κατασκευής ρολογιών (video)\nTι μπορείτε να κάνετε όταν σας τηλεφωνούν από απόκρυψη;


Πέμπτη, 21 Οκτωβρίου 2021 04:24:32 ΠΜ\nΑρχική›Απόψεις›Από θέσεως...›Σπύρος Πολυχρονόπουλος›Η αλήθεια είναι το μόνο που έχουμε\n00:40 - 10 Ιουν 2019\nΗ τηλεοπτική δημοκρατία βέβαια αποτελεί παγκοσμίως το… φυτώριο του πολιτικού συστήματος και δεν προκύπτουν μόνο στην Ελλάδα βουλευτές και ευρωβουλευτές τηλεπωλητές. Ίσως εμείς το ζούμε τώρα πιο έντονα από ποτέ και δυσκολευόμαστε να το… χωνέψουμε, αλλά στην πραγματικότητα απλώς ακολουθούμε ένα ακόμη παγκόσμιο trend.\nΤο βασικό πρόβλημα δεν είναι όμως οι συνάδελφοι δημοσιογράφοι που συναλλάσσονται με την εξουσία (άλλωστε είναι μειοψηφία), αλλά το γεγονός ότι έχουμε χάσει γενικώς τον προσανατολισμό του επαγγέλματός μας και παρέχουμε κακές υπηρεσίες στην κοινωνία. Χρήστες social media που έχουν γνώμη για όλους και για όλα, sites με πυκνή ροή ειδήσεων που είναι αδύνατο να μην πέσουν στα δίχτυα των fake news, κακοί μισθοί, πολύωρη εργασία, μηδέν ρεπορτάζ και έρευνα, εύκολες επικρίσεις από ξερόλες αναγνώστες, κυνήγι για likes και clicks με θύμα την αξιοπιστία, πιέσεις ή έστω «μουρμούρες» από εκδότες, επιχειρηματίες και πολιτικούς. Αυτή είναι η καθημερινότητα για τους περισσότερους εργαζομένους στον Τύπο σήμερα.\nΟύτε τα παραπάνω αποτελούν ωστόσο ελληνική αποκλειστικότητα. Έρευνα της αμερικανικής μη κερδοσκοπικής οργάνωσης Freedom House έρχεται να προστεθεί στις ήδη υπάρχουσες που δείχνουν πως η ελευθερία του Τύπου βρίσκεται… υπό πίεση παγκοσμίως. Φυσικά, από το γενικό κλίμα δεν ξεφεύγει και η Ελλάδα, κάτι που φαίνεται στο σχετικό χάρτη που δόθηκε στη δημοσιότητα, με τα σκορ των χωρών στην ελευθεροτυπία.\nΚαι καθώς απαξιώνεται η δημοσιογραφία, αφού φαντάζει απολύτως ελεγχόμενη και διαπλεκόμενη, αυτόματα κλονίζεται και η δημοκρατία. Δεν είναι βέβαια αυτή η πραγματική εικόνα και πρέπει να υπερασπιστούμε την αλήθεια μας. Είναι στρεβλή η εικόνα που υπάρχει για τους δημοσιογράφους. Δεν βγαίνουμε όλοι στα κανάλια, δεν διεκδικούμε θέση στο κοινοβούλιο, δεν θέλουμε να βολευτούμε. Δουλεύουμε σκληρά για τα προς το ζην και νιώθουμε την ευθύνη να ενημερώσουμε όσο πιο σωστά γίνεται τους πολίτες.\nΜε αφορμή όλα τα παραπάνω, όμως, ας κάνουμε μία προσπάθεια να ξεφύγουμε λίγο από το θλιβερό μικρόκοσμό μας και να παρακολουθήσουμε τις διεθνείς εξελίξεις, όπως αυτές διαμορφώνονται με αφορμή την υπόθεση του Τζούλιαν Άσανζ, ο οποίος στις 14 Ιουνίου θα δικαστεί στη Βρετανία και θα αποφασιστεί το αν θα εκδοθεί τελικά στις ΗΠΑ ή όχι.\nΟ ιδρυτής των Wikileaks με επιστολή του μέσα από τη φυλακή, η οποία πέρασε στα ψιλά από τα ελληνικά ΜΜΕ, λόγω των ραγδαίων πολιτικών εξελίξεων, περιγράφει τις συνθήκες κράτησής του και σημειώνει πως επί της ουσίας του έχει στερηθεί το δικαίωμα να υπερασπιστεί τον εαυτό του.\nΈνας δημοσιογράφος αιχμάλωτος, φυγάς, ετοιμάζεται να απολογηθεί στις κατηγορίες των ΗΠΑ, της μεγαλύτερης χώρας στον κόσμο και περιγράφει τις συνθήκες της κράτησής του:\n«Είμαι απομονωμένος χωρίς καμία δυνατότητα να προετοιμάσω την υπεράσπιση μου. Χωρίς λάπτοπ, χωρίς Ίντερνετ, χωρίς υπολογιστή, χωρίς βιβλιοθήκη έως τώρα. Ακόμα και να μου επιτραπεί όμως, θα είναι για μισή ώρα μαζί με όλους τους άλλους, μία φορά την εβδομάδα. Και στην άλλη πλευρά βρίσκεται μία υπερδύναμη που προετοιμάζεται για αυτό για εννιά χρόνια, έχοντας στη διάθεση της εκατοντάδες ανθρώπους και αναρίθμητα εκατομμύρια να ξοδέψει στην υπόθεση» γράφει.\nΟ Ασάνζ βρίσκεται στη βρετανική φυλακή έχοντας καταδικαστεί σε φυλάκιση 50 εβδομάδων για παραβίαση των περιοριστικών του όρων όσο βρισκόταν στη Μεγάλη Βρετανία, όμως αντιμετωπίζει και το ενδεχόμενο έκδοσης στις ΗΠΑ.\n«Η αμερικανική κυβέρνηση, ή μάλλον εκείνα τα κομμάτια της που σιχαίνονται την αλήθεια, την ελευθερία και τη δικαιοσύνη, θέλουν να φθάσουν με ύπουλο τρόπο στην έκδοση μου και τον θάνατο μου, αντί να αφήσουν την κοινή γνώμη να ακούσει την αλήθεια, την αλήθεια για την οποία έχω πάρει τα μεγαλύτερα βραβεία στη δημοσιογραφία και ήμουν 7 φορές υποψήφιος για Νόμπελ Ειρήνης. Η αλήθεια είναι το μόνο που έχουμε», καταλήγει στην επιστολή που απέστειλε στον Βρετανό δημοσιογράφο Γκόρντον Ντίμακ.\nΕίτε υπερασπίζεται κανείς τον Άσανζ είτε όχι, τα όσα γράφει πρέπει να μας προβληματίζουν. Τίποτα δεν μας χαρίστηκε και τίποτα δεν είναι δεδομένο απ’ όλα τα κεκτημένα μας. Δημοκρατία, ελευθερία, δικαιοσύνη, αλήθεια…\nΛαϊκιστές, εθνικιστές, ακροδεξιοί, ψεκασμένοι δηλητηριάζουν με ψέματα τις κοινωνίες μας και θέλουν να μας τα πάρουν.\n«Η αλήθεια είναι το μόνο που έχουμε» και πρέπει να την υπερασπιστούμε.\nΤελευταία τροποποίηση στις 00:46 - 10 Ιουν 2019


The 100 Season 8 - Ποια είναι η ιστορία; Μπορούμε να περιμένουμε να δούμε μερικά νέα πρόσωπα; Μάθετε όλα όσα πρέπει να γνωρίζετε - Ψυχαγωγία\nThe 100 Season 8 - Ποια είναι η ιστορία; Μπορούμε να περιμένουμε να δούμε μερικά νέα πρόσωπα; Μάθετε όλα όσα πρέπει να γνωρίζετε\nΗ 100 σεζόν 8 Το The 100 είναι μια μετα-αποκαλυπτική σειρά μυθοπλασίας που βασίζεται στη νέα σειρά του ίδιου ονόματος από τον Kass Morgan. Αναπτύχθηκε από τον Jason Rothenberg, η σειρά προβάλλεται στο The CW και έχει μέχρι τώρα ολοκληρωθεί επτά σεζόν.\nΤο σόου έχει προσελκύσει μια τεράστια βάση θαυμαστών από την πρώτη προβολή του Το CW . Μετά την κυκλοφορία της σεζόν 7 στις 20 Μαΐου 2020, οι θαυμαστές περιμένουν να ακούσουν τα νέα για την ανανέωσή της για την όγδοη σεζόν.\nΟρίστε λοιπόν όλα όσα πρέπει να γνωρίζετε για το The 100 Season 8, συμπεριλαμβανομένης της ημερομηνίας κυκλοφορίας, του cast, του plot και των τελευταίων ενημερώσεων.\nΠότε μπορούμε να δούμε την 100 σεζόν 8;\nΗ έβδομη σεζόν προσγειώθηκε τον Μάιο του 2020. Ήταν εμφανές ότι η έβδομη σεζόν θα είναι η τελευταία της σειράς. Αυτή η σεζόν σηματοδότησε το τέλος της τολμηρής και εθιστικής σειράς. Έτσι, οι 100 δεν θα επιστρέψουν για άλλη σεζόν.\nΑλλά υπάρχουν καλά νέα που έρχονται ότι ο Rothenberg άρχισε να αναπτύσσει μια σειρά prequel του The 100 που θα κάνει πρεμιέρα στο The CW. Αυτή η σειρά prequel θα δείξει τα γεγονότα 97 χρόνια πριν από την αρχική σειρά. Για παράδειγμα, μπορούμε να δούμε την πυρηνική αποκάλυψη που εξάλειψε σχεδόν όλη τη ζωή στη Γη.\nΥπάρχουν λοιπόν σχέδια για επανεξέταση μιας νέας ιστορίας στον ίδιο κόσμο, ακόμα κι αν η όγδοη σεζόν των 100 δεν θα επιστρέψει. Τον Φεβρουάριο του 2020, αποκαλύφθηκε ότι οι Iola Evans, Leo Howard και Adain Bradley συμμετείχαν ως Callie, August και Reese αντίστοιχα.\nΠοιο θα είναι το cast του The 100 Season 8;\nΠιθανότατα θα δούμε κάθε χαρακτήρα από τις προηγούμενες σεζόν να επιστρέφει για να απεικονίσει τους αντίστοιχους ρόλους του εάν συμβεί καθόλου η σεζόν 8.\nΤο καστ θα αποτελείται από -\nPaige Turco ως Abigail 'Abby' Griffin\nΟ Henry Ian Cusick ως Marcus Kane\nΟ Thomas McDonell ως Finn Collins\nΠοια θα είναι η ιστορία του The 100 Season 8;\nΤο 100 περιστρέφεται γύρω από έναν πλανήτη που έχει καταστραφεί από πυρηνική επίθεση. Οι επιζώντες άνθρωποι ζούσαν στο διάστημα σε ένα πλοίο με το όνομα Κιβωτός. 97 χρόνια μετά από όλα αυτά, 100 ανήλικοι κρατούμενοι στέλνονται πίσω στη Γη για να δουν αν μπορεί να κατοικήσει ξανά ή όχι. Η παράσταση απεικονίζει το ταξίδι τους και τη μάχη για επιβίωση.\nΟ Rothenberg δήλωσε ότι η έβδομη σεζόν είναι η εκδοχή τους για ένα ευτυχισμένο τέλος. Θα αποκαλύψει την ηθική της ιστορίας. Σχετικά με την ιστορία της σεζόν 8, για αυτό οι θαυμαστές πρέπει να περιμένουν μέχρι να ανανεωθεί η εκπομπή, για να λάβουν περισσότερες περισσότερες ενημερώσεις σχετικά με αυτό.\nΔιαβάστε επίσης Designated Survivor Season 4- Πότε κυκλοφορεί; Τι όλες οι πληροφορίες έχουμε μέχρι τώρα;